Pẹlu ibẹrubojo la gbọ pe Ọlayinka fi gba teṣan ọlọpaa lọ lati fi to wọn leti, ti wọn si l'awọn ọlọpaa gan-an ko fi ọrọ ọhun falẹ rara, ti wọn fi bẹrẹ iṣẹ iwadii. Iwadii naa lo gbe wọn de ilu Anambra, nibi ti wọn ti lọ gbe Peter Nse, ọmọ ọdun mẹrinlelogun ati Chuckwuma Nwobodo, ẹni ọdun mejidinlaadọta. Awọn mejeeji ti ọwọ tẹ yii lo pada tu aṣiri bi ọwọ ṣe pada tẹ Michael Umanah, ọmọ ọgbọn ọdun niluu Agọ-Iwoye. Lẹyin ti ọwọ tẹ awọn mẹtẹẹta la gbọ pe awọn ọlọpaa f'oju wọn han fun Ọlayinka ti wọn fẹẹ jigbe, tiyẹn si loun mọ wọn daadaa. Ọlayinka ṣalaye pe oun ṣẹṣẹ le awọn mẹtẹẹta danu nileeṣẹ oun ni, nitori ẹsun aṣemaṣe to fi kan wọn.Ni bayii, ọga ọlọpaa ipinlẹ Ogun, Lanre Bankọle, ti paṣẹ pe ki iwadii bẹrẹ lẹkunrẹrẹ, ko to di pe wọn f'oju wọn ba ile-ẹjọ.


Awọn eleyii n gbero lati ji ọga ti wọn n ba ṣiṣẹ tẹlẹ gbe n'Ijẹbu Ode

Lẹyin ti ọwọ tẹ awọn mẹtẹẹta la gbọ pe awọn ọlọpaa f'oju wọn han fun Ọlayinka ti wọn fẹẹ jigbe, tiyẹn si loun mọ wọn daadaa. Ọlayinka ṣalaye pe oun ṣẹṣẹ le awọn mẹtẹẹta danu nileeṣẹ oun ni, nitori ẹsun aṣemaṣe to fi kan wọn.Ni bayii, ọga ọlọpaa ipinlẹ Ogun, Lanre Bankọle, ti paṣẹ pe ki iwadii bẹrẹ lẹkunrẹrẹ, ko to di pe wọn f'oju wọn ba ile-ẹjọ.


Ijọba Kwara pin ẹgbẹẹgbẹrun iwe kika fawọn akẹkọọ

Gbogbo awọn akẹkọọ kaakiri ipinlẹ Kwara ni wọn gba ilu ati ijo n'igba ti ijọba ipinlẹ naa pin iwe kika fun gbogbo wọn lati fi ṣe iranlọwọ, paapaa ki eto ẹkọ tubọ ni idagbasoke ati ilọsiwaju alailẹgbẹẹ sii. Iwe kika ti awọn oloyinbo n pe ni Textbooks to le diẹ ni ẹgbẹrun mejidinlaadọrin, 68,280 ni ijọba Kwara pin f'awọn akẹkọọ ile ẹkọ alakọbẹrẹ. Lara awọn ileri ti Gomina AbdulRahman AbdulRazaq ṣe wi pe oun ko nii fi ọmọ kankan silẹ tabi ya ọmọ kankan sọtọ lati ni anfaani si awọn ohun elo to le mu ki wọn kawe tabi kẹkọọ, to si ni gbogbo wọn pata ni wọn yoo lafaani si awọn nnkan ikẹkọọ.Gomina AbdulRahman AbdulRazaq nibi to ti n ṣiṣọ loju eegun bi wọn ṣe pin awọn iwe naa lonii, ọjọ Ẹti, Furaide, eyi to waye niluu Shao, ijọba ibilẹ Moro, o ṣalaye pe awọn akẹkọọ ipele kẹrin, ikarun-un ati ikẹfa ni awọn iwe naa wa.AbdulRazaq ti igbakeji rẹ, Ọgbẹni Kayọde Alabi ṣoju fun jẹ ko di mimọ pe idunnu nla lo je wi pe gbogbo igbesẹ ti ijọba ipinlẹ naa n gbe lati ni ajọṣepọ to dan mọnran pẹlu ajọ to n ṣe iranwọ fun eto ẹkọ, iyẹn Universal Basic Education Commission (UBEC) lo ti n so eso rere. Kayọde Alabi ni igba akọkọ ree ti ipinlẹ Kwara yoo maa jẹ anfaani ajọ UBEC, to si ni ere nla to pọ ni fun wọn lati jẹ ki ọjọ iwaju awọn ogowẹẹrẹ daju nipa ikẹkọọ to ye kooro. O wa rọ awọn akẹkọọ naa lati gbajumọ eto ẹkọ wọn, ki wọn si rii daju pe wọn n mu awọn iwe ti wọn ṣẹṣẹ gba lo, lọna ti yoo mu ki wọn kẹkọọ ti yoo ba ti igbalode mu.


Kii ṣe t'ẹnu, aṣeyọri to ṣee f'oju ri ni Gomina AbdulRazaq ti ṣe ni Kwara - Awọn araalu sọrọ

L'Ọjọbọ, Tọsidee, ọsẹ yii ni awọn ara ipinlẹ Kwara sọrọ sita wi pe kii ṣe t'ẹnu, bẹẹ si ni kii ṣe asọdun wi pe pupọ awọn aṣeyọri iṣakoso Gomina AbdulRahman AbdulRazaq lo ṣee f'oju ri, ti awọn si n ni imọlara rẹ kaakiri ilu. Nibi ipade ita gbangba, iyẹn Town Hall Meeting ti gomina ṣe pẹlu awọn araalu, eyi to waye niluu Ọffa ni wọn ti sọrọ naa jade, ti wọn si jẹ ko di mimọ pe o ti di dandan k'awọn dibo yan an s'ipo lẹẹkeji. Ipade ita gbangba naa ni Gomina AbdulRazaq ṣe lati fi ba awọn araalu sọrọ, paapaa bi eto ipolongo idibo ẹgbẹ oṣelu All Progresives Congress, APC ṣe bẹrẹ ni ipẹrẹu. Nibẹ l'awọn alẹnulọrọ, alakoso eto iṣejọba, alakoso ileeṣẹ ijọba at'awọn ti ọrọ kan ti ba awọn araalu sọrọ nipa idagbasoke to ti waye lasiko ti Gomina AbdulRazaq gba ijọba. Bakan naa n'ijọba tun ṣalaye lẹkunrẹrẹ nipa awọn akanṣe iṣẹ tuntun, ilana iṣejọba tuntun, at'awọn miran ti wọn fẹẹ dawọ le, bẹẹ ni wọn tun gba oriṣiriṣi ibeere lati ọdọ awọn araalu. Kaakiri agbegbe ati igberiko ni iṣakoso yii ti ṣiṣẹ takuntakun lẹka eto ẹkọ, ohun amayedẹrun bii opopona to ja geere, omi ẹrọ igbalode, eto ilera alabọde to ba ti igbalode mu, igbanisiṣẹ, aisi ojusaaju ninu iyansipo laaarin ọkunrin ati obinrin, yiyan awọn ọdọ s'ipo adari, aawọn apẹfọn alalopẹ, eto ọrọ aje ati bẹẹbẹẹlọ.


Nibẹ l'awọn alẹnulọrọ, alakoso eto iṣejọba, alakoso ileeṣẹ ijọba at'awọn ti ọrọ kan ti ba awọn araalu sọrọ nipa idagbasoke to ti waye lasiko ti Gomina AbdulRazaq gba ijọba. Bakan naa n'ijọba tun ṣalaye lẹkunrẹrẹ nipa awọn akanṣe iṣẹ tuntun, ilana iṣejọba tuntun, at'awọn miran ti wọn fẹẹ dawọ le, bẹẹ ni wọn tun gba oriṣiriṣi ibeere lati ọdọ awọn araalu. Kaakiri agbegbe ati igberiko ni iṣakoso yii ti ṣiṣẹ takuntakun lẹka eto ẹkọ, ohun amayedẹrun bii opopona to ja geere, omi ẹrọ igbalode, eto ilera alabọde to ba ti igbalode mu, igbanisiṣẹ, aisi ojusaaju ninu iyansipo laaarin ọkunrin ati obinrin, yiyan awọn ọdọ s'ipo adari, aawọn apẹfọn alalopẹ, eto ọrọ aje ati bẹẹbẹẹlọ. Awọn araalu, nigba ti wọn n sọrọ sọ pe inu okunkun l'awọn wa l'awọn asiko iṣakoso to ti kọja lọ, nitori pe gbogbo awọn nnkan to n fa ipinlẹ naa pada s'ẹyin l'awọn n wo gẹgẹ bi idagbasoke, ti wọn si ni iṣakoso yii lo la wọn loju. Wọn kani AbdulRazaq ko di gomina ipinlẹ naa l'ọdun  2019 ni, awọn ko mọ ipo ti ipinlẹ naa ko ba wa bayii, nitori pe awọn ijọba to kọja lọ ko jẹ ki wọn mọ ohun to n ṣẹlẹ lagbaye nipa idagbasoke.Siwaju sii ni wọn jẹ ko di mimọ pe gbogbo awọn iṣẹ akanṣe idagbasoke ti Gomina wọn dawọ le lo ṣee f'oju ri, to si ṣe anfaani pupọ fun wọn, eyi ti wọn n ri lo. Lara awọn ọtọkulu, alẹnulọrọ ti wọn wa nibi ipade ita gbangba naa ni Sẹneto to n ṣoju ẹkun Iwọ-Oorun Kwara Aṣofin Lọla Ashiru; awọn aṣofin ipinlẹ naa bii Ọnarebu Gbenga Yusuf ati Ọnarebu Razaq Owolabi; Adajọ ile ẹjọ giga ipinlẹ naa tẹlẹ, Onidajọ Raheem Oriloniṣe; Alaga TIC nijọba ibilẹ Ọffa ati Oyun, Ọnarebu Thomas Jare Oladotun ati Ọmọwe Waheed Ọlaitan Ibrahim; Awọn miran ni aṣoju Ọlọfa tiluu Ọffa, Oloye  Yinusa Oyeyẹmi; igbakeji alaga lapapọ fun ẹgbẹ ọmọ bibi ilu Ọffa, iyẹn Offa Descendants Union (ODU), Alaaji Lateef Bello; Oloye Imaamu Ọffa, Sheikh Muyideen Hussein; Alaga ẹgbẹ ọmọlẹyin Kristi niluu Ọffa, Apostle S.A Akinrẹmi; awọn adari lẹgbẹ oṣelu APC at'awọn miran.


Awọn araalu, nigba ti wọn n sọrọ sọ pe inu okunkun l'awọn wa l'awọn asiko iṣakoso to ti kọja lọ, nitori pe gbogbo awọn nnkan to n fa ipinlẹ naa pada s'ẹyin l'awọn n wo gẹgẹ bi idagbasoke, ti wọn si ni iṣakoso yii lo la wọn loju. Wọn kani AbdulRazaq ko di gomina ipinlẹ naa l'ọdun  2019 ni, awọn ko mọ ipo ti ipinlẹ naa ko ba wa bayii, nitori pe awọn ijọba to kọja lọ ko jẹ ki wọn mọ ohun to n ṣẹlẹ lagbaye nipa idagbasoke.Siwaju sii ni wọn jẹ ko di mimọ pe gbogbo awọn iṣẹ akanṣe idagbasoke ti Gomina wọn dawọ le lo ṣee f'oju ri, to si ṣe anfaani pupọ fun wọn, eyi ti wọn n ri lo. Lara awọn ọtọkulu, alẹnulọrọ ti wọn wa nibi ipade ita gbangba naa ni Sẹneto to n ṣoju ẹkun Iwọ-Oorun Kwara Aṣofin Lọla Ashiru; awọn aṣofin ipinlẹ naa bii Ọnarebu Gbenga Yusuf ati Ọnarebu Razaq Owolabi; Adajọ ile ẹjọ giga ipinlẹ naa tẹlẹ, Onidajọ Raheem Oriloniṣe; Alaga TIC nijọba ibilẹ Ọffa ati Oyun, Ọnarebu Thomas Jare Oladotun ati Ọmọwe Waheed Ọlaitan Ibrahim; Awọn miran ni aṣoju Ọlọfa tiluu Ọffa, Oloye  Yinusa Oyeyẹmi; igbakeji alaga lapapọ fun ẹgbẹ ọmọ bibi ilu Ọffa, iyẹn Offa Descendants Union (ODU), Alaaji Lateef Bello; Oloye Imaamu Ọffa, Sheikh Muyideen Hussein; Alaga ẹgbẹ ọmọlẹyin Kristi niluu Ọffa, Apostle S.A Akinrẹmi; awọn adari lẹgbẹ oṣelu APC at'awọn miran. Gomina AbdulRazaq wa fi da gbogbo eeyan loju wi pe oun ṣi n tẹsiwaju awọn akanṣe iṣẹ ti yoo mu ki ipinlẹ naa wa ni ipo akọkọ lori tabili awọn ipinlẹ to wa lorileede Naijiria ni gbogbo ẹka, ati pe oun fẹ ki ipinlẹ naa di ohun ti gbogbo agbaye n pokiki rẹ nipa idagbasoke. Diẹ ree lara awọn fọto bi eto naa ṣe lọ:


Gomina AbdulRazaq wa fi da gbogbo eeyan loju wi pe oun ṣi n tẹsiwaju awọn akanṣe iṣẹ ti yoo mu ki ipinlẹ naa wa ni ipo akọkọ lori tabili awọn ipinlẹ to wa lorileede Naijiria ni gbogbo ẹka, ati pe oun fẹ ki ipinlẹ naa di ohun ti gbogbo agbaye n pokiki rẹ nipa idagbasoke. Diẹ ree lara awọn fọto bi eto naa ṣe lọ:


Ẹgbẹ akọroyin ni Kwara rawọ ẹbe s'ijọba lori awọn akọroyin ti wọn wa lahamọ

Ẹgbẹ awọn akọroyin n'ipinlẹ Kwara ti rawọ ẹbẹ s'ijọba ipinlẹ naa lati fi oju aanu wo awọn akọroyin meji ti wọn wa lahamọ lori ẹsun ibanilorukọ ti wọn fi kan wọn laipẹ yii. Ninu atẹjade ti alaga ati akọwe ẹgbẹ awọn akọroyin, nipinlẹ naa, 'Lanre Ahmẹd ati Ọmọtayọ Ayanda fi sita laipẹ yii ni wọn ti jẹ ko di mimọ pe ọrọ to ṣee yanju labẹle ni ọrọ yii.Wọn lotitọ, awọn akọroyin mejeeji naa ti ṣe kọja ohun to yẹ, ṣugbọn sibẹ, ijọba ni lati wo wọn gẹgẹ bii pe wọn ko mọ nnkan ti wọn n ṣe lasiko naa ni. "Ẹgbẹ akọroyin nipinlẹ Kwara n rawọ ẹbẹ si akọwe gomina, Rafiu Ajakaye lati yọwọ kuro lori ẹsun to fi kan awọn ọmọ ẹgbẹ wọon meji, Dare ati Abdulrasheed Akọgun, ti wọn ti mọ ọgba ẹwọn Mandala to wa niluu Ilọrin, lori ẹsun ibanilorukọ jẹ ti wọn fi kan oun ati ọga ẹ lori ikanni wasaapu to gbajumọ daadaa. "Bo tilẹ jẹ pe ọrọ naa lo bi iwe ẹsun si ọdọ ọlọpaa, eyi to mu ki wọn f'oju wọn ba ile-ẹjọ jẹ eyi to banilọkanjẹ, o si burujai, ẹgbẹ akọroyin nipinlẹ naa ko si tii sinmi lori awuyewuye ti ọrọ naa ti da silẹ niluu, ti a si nigbagbọ pe a maa yanju ẹ ni tubi-inubi, ti gbogbo rẹ yoo si lọ silẹ patapata. "Ju gbogbo rẹ lọ, ninu ẹmi wi pe ohun to ba ṣẹlẹ si ẹnikan, o ti ṣẹlẹ si gbogbo eeyan lo jẹ ki awa alakoso ẹgbẹ akọroyin dide si ọrọ naa lati bi ọjọ meloo kan sẹyin, lati rii daju pe a yanju awọn iṣelẹ naa to n ṣẹlẹ si Dare Akọgun aati ẹgbọn rẹ, Abdulrasheed Akọgun, bo tilẹ jẹ pe a ko fẹ ki ọrọ naa jade sita. "Akọwe ẹgbẹ wa lapapọ ti gbọ si ọrọ yii, toun naa si ti da si.


"Bo tilẹ jẹ pe ọrọ naa lo bi iwe ẹsun si ọdọ ọlọpaa, eyi to mu ki wọn f'oju wọn ba ile-ẹjọ jẹ eyi to banilọkanjẹ, o si burujai, ẹgbẹ akọroyin nipinlẹ naa ko si tii sinmi lori awuyewuye ti ọrọ naa ti da silẹ niluu, ti a si nigbagbọ pe a maa yanju ẹ ni tubi-inubi, ti gbogbo rẹ yoo si lọ silẹ patapata. "Ju gbogbo rẹ lọ, ninu ẹmi wi pe ohun to ba ṣẹlẹ si ẹnikan, o ti ṣẹlẹ si gbogbo eeyan lo jẹ ki awa alakoso ẹgbẹ akọroyin dide si ọrọ naa lati bi ọjọ meloo kan sẹyin, lati rii daju pe a yanju awọn iṣelẹ naa to n ṣẹlẹ si Dare Akọgun aati ẹgbọn rẹ, Abdulrasheed Akọgun, bo tilẹ jẹ pe a ko fẹ ki ọrọ naa jade sita. "Akọwe ẹgbẹ wa lapapọ ti gbọ si ọrọ yii, toun naa si ti da si. Ẹgbẹ wa, wa n fi anfaani yii lati dupẹ lọwọ ijọba lori bi wọn ṣe n ṣe iranlọwọ f'awọn akọroyin, pẹlu ileri wi pe ajọṣepọ to dan mọnran yoo tubọ wa laaarin wọn."


Ẹgbẹ wa, wa n fi anfaani yii lati dupẹ lọwọ ijọba lori bi wọn ṣe n ṣe iranlọwọ f'awọn akọroyin, pẹlu ileri wi pe ajọṣepọ to dan mọnran yoo tubọ wa laaarin wọn."


Ẹ wo aragbayamuyamu ọja igbalode agbaye ti ijọba Kwara ṣẹṣẹ pari

Ko sẹni to de ọja igbalode agbaye ti ijọba ipinlẹ Kwara ṣẹṣẹ kọ pari niluu Gbugbu, ijọba ibilẹ Edu, ti ko nii ki aje ku ikalẹ, koda ti ko nii mọ pe idagbasoke nla ti de ba eto ọrọ aje ipinlẹ naa.Ọja naa ti wọn pe ni ọja Gbugbu lo kun fun ṣọọbu ti wọn n tipa mejilelogun, ati isọ igba {200 shops}, pẹlu ṣalanga kaakiri fun irọrun awọn ọlọja, koda, ti ibudo awọn eleto aabo naa ko tun gbẹyin.Yatọ awọn nnkan wọnyi, a gbọ pe omi igbalode naa tun wa nibẹ fun lilo awọn eeyan, eyi ti yoo mu ayedẹrun f'awọn araalu ti wọn n wa sibẹ lojoojumọ. Nigba to n sọrọ, Gomina AbdulRazaq sọ pe inu oun dun fun ipele ti kikọ ọja naa de duro, to si ni ipele meji yooku ni wọn yoo ti fi ibusọ ẹran, teṣan ọlọpaa, ileeṣẹ panapana, ibi igbe-ọkọ-si, ọfiisi at'awọn nnkan miran kun-un.


Ọpẹ o! Ọmọ ẹgbẹ okunkun Aiye mọkanla ko s'ọwọ ọlọpaa n'Ijoko Ọta

Orin ọpẹ l'awọn ara agbegbe Sango, ijọba ibilẹ Ado-Odo Ọta n'ipinlẹ Ogun mu s'ẹnu nigba ti wọn gbọ pe ọwọ palaba ọmọ egbẹ okunkun Aiye ti ko din ni mọkanla ti segi, ti wọn si ti wa lahamọ ọlọpaa. AWIKONKO gbọ pe ọjọ kọkanla, oṣu yii lọwọ tẹ gbogbo wọn, nibi ti wọon ti n palẹmọ lati da wahala miran silẹ. Wọn l'awọn ọmọ ẹgbẹ okunkun yii ni wọn n fi ojoojumọ da wahala silẹ lagbegbe naa, eyi to mu k'awọn araalu wa ninu ibẹrubojo ati ainifọkanbalẹ. Mọṣhood Owolabi, Ọlayẹmi Arukudu, Yusuf Ọlajide, Ibukun Adeoye, Yọmi Samson, Faruk Salami, Olukunde Isaac, David Nwuzor, Nwanah Samuel, Ogunrinde Ganiyu ati Chukwuemeka l'awọn tọwọ tẹ naa. Olobo kan ni wọn lo ta awọn ọlọpaa wi pe awọn ọmọ ẹgbẹ okunkun naa ti wa ni ojule kẹtala, adugbo Adura, Ijoko nibi ti wọn ti n ṣe ipade bi wọn ṣe fẹẹ da wahala nla silẹ. Loju ẹsẹ la gbọ pe ọga ọlọpaa Sango, SP Saleh Dahiru ti gbera pẹlu awọn ọlọpaa abẹ rẹ, pẹlu awọn ẹṣọ aabo So-Safe ati Amọtẹkun, to fi mọ Sifu Difẹnsi lati lọ sibẹ.


Mọṣhood Owolabi, Ọlayẹmi Arukudu, Yusuf Ọlajide, Ibukun Adeoye, Yọmi Samson, Faruk Salami, Olukunde Isaac, David Nwuzor, Nwanah Samuel, Ogunrinde Ganiyu ati Chukwuemeka l'awọn tọwọ tẹ naa. Olobo kan ni wọn lo ta awọn ọlọpaa wi pe awọn ọmọ ẹgbẹ okunkun naa ti wa ni ojule kẹtala, adugbo Adura, Ijoko nibi ti wọn ti n ṣe ipade bi wọn ṣe fẹẹ da wahala nla silẹ. Loju ẹsẹ la gbọ pe ọga ọlọpaa Sango, SP Saleh Dahiru ti gbera pẹlu awọn ọlọpaa abẹ rẹ, pẹlu awọn ẹṣọ aabo So-Safe ati Amọtẹkun, to fi mọ Sifu Difẹnsi lati lọ sibẹ. Nibẹ la gbọ pe ọwọ ti tẹ awọn meje, ti awọn yooku si juba ehoro. Awọn araalu ni iroyin fi to wa leti pe wọn pada ri awọn mẹrin yooku tọwọ tẹ mu. Abimbọla Oyeyẹmi to jẹ agbẹnusọ f'awọn ọlọpaa sọ pe loju ẹsẹ tọwọ ti tẹ wọn ni wọn ti n ka boroboro wi pe ogbologbo ọmọ ẹgbẹ okunkun pọnbele l'awọn.


Nibẹ la gbọ pe ọwọ ti tẹ awọn meje, ti awọn yooku si juba ehoro. Awọn araalu ni iroyin fi to wa leti pe wọn pada ri awọn mẹrin yooku tọwọ tẹ mu. Abimbọla Oyeyẹmi to jẹ agbẹnusọ f'awọn ọlọpaa sọ pe loju ẹsẹ tọwọ ti tẹ wọn ni wọn ti n ka boroboro wi pe ogbologbo ọmọ ẹgbẹ okunkun pọnbele l'awọn. Lara awọn nnkan ti wọn ri gba lọwọ wọn ni Igbo, Kokeeni, Kolorado ati Bonky. Oyeyẹmi ni ọga awọon Lanre Bankole ti paṣẹ pe ki ẹka ileeṣẹ wọn to n ri sọrọ ẹgbẹ okunkun bẹrẹ iṣẹ iwadii lati rii pe wọn foju wọn ba ile ẹjọ.


Lara awọn nnkan ti wọn ri gba lọwọ wọn ni Igbo, Kokeeni, Kolorado ati Bonky. Oyeyẹmi ni ọga awọon Lanre Bankole ti paṣẹ pe ki ẹka ileeṣẹ wọn to n ri sọrọ ẹgbẹ okunkun bẹrẹ iṣẹ iwadii lati rii pe wọn foju wọn ba ile ẹjọ.


Ẹ fura o! Nitori iṣẹ itusilẹ, baale ile meji lu iyawo-ile ni jibiti miliọnu meje aabọ naira n'Ikorodu

Ileeṣẹ ọlọpaa ipinlẹ Eko ti sọ pe ọwọ awọn ti tẹ baale ile meji kan ti wọn lu iyaale ile ni jibiti miliọnu meje aabọ naira lori ẹtanjẹ lati ṣiṣẹ itusilẹ fun un. Bo tilẹ jẹ pe agbẹnusọ f'awọn ọlọpaa, Bẹnjamin Hundeyin ko ṣalaye kulẹkulẹ ohun to ṣẹlẹ, ṣugbọn sibẹ, o ni obinrin naa ni aṣiri tu si lọwọ lẹyin ti wọn ti gba owo naa lọwọ ẹ. Hundeyin ni loju ẹsẹ ni obinrin naa ti gba teṣan ọlọpaa lọ lati fi to wọn leti pe awọn ọkunrin meji kan ti lu oun ni jibiti owo. Nibẹ l'awọn ọlọpaa ti sọ pe ki obinrin naa tun pe ipade pẹlu wọn lati gba owo miran, ti awọn naa si wa. Loju ẹsẹ lọwọ palaba wọn ti segi. Hundeyin fi ye wa pe iwadii ṣi n lọ lọwọ.


Ijọba Kwara bẹrẹ atunṣe opopona abẹ-ilẹ ti Geri-Alimi to dẹnukọlẹ

Ijọba ipinlẹ Kwara labẹ iṣakoso Gomina AbdulRahman AbdulRazaq ti paṣẹ wi pe k'awọn agbaṣẹṣe fun iṣẹ opopona bẹrẹ atunṣe opopona abẹ-ilẹ ti Geri Alimi, iyẹn Geri Alimi Diamond Underpass to wa niluu Ilọrin, eyi to d'ẹnukọlẹ fun gbigba. Ohun ti a gbọ ni pe, gomina ana, Abdulfatai Ahmẹd lo ṣe opopona naa pẹlu biliọnu mẹrin din diẹ N3.7b naira, lakoko to wa ni iṣakoso, ṣugbọn ti wọn ni o jẹ kayeefi wi pe opopona naa tete dẹnukọlẹ.Asiko ti wọn ni iṣakoso Ahmẹd fẹẹ kogba wọle l'ọdun 2019 ni wọn pari opopona yii, ti wọn si ṣi i fun lilo araalu.Opopona ọhun la gbọ pe o dẹnukọlẹ patapata f'awọn araalu lati gbe mọto wọn gba, eyi to mu ki wọn maa pẹ ọna gba. Ni bayii, a gbọ pe ijọba ipinlẹ naa ti paṣẹ pe ki atunṣe bẹrẹ lẹkunrẹrẹ, fun irọrun araalu.


Wọn bura fun Oyebanji, gomina karun-un n'ipinlẹ Ekiti lonii

Lonii ni afẹfẹ ọtun tun fẹ nipinlẹ Ekiti pẹlu bi ijọba tuntun ṣe bẹrẹ lẹkunrẹrẹ lati tukọ ipinlẹ naa fun ọdun mẹrin gbako.Itan tuntun lo tun balẹ lonii, ọjọ kẹrindilogun, oṣu kẹwaa, ọdun 2022 lori bi wọn ṣe bura fun gomina tuntun ni ipinlẹ naa, Biọdun Oyebanji lati tẹsiwaju iṣejọba.AWIKONKO gbọ pe Biọdun Oyebanji ni gomina karun-un ti ipinlẹ naa yoo dibo yan lati ọdun 1999 titi di akoko yii.Oyebanji lo gba ijọba lọwọ Gomina Kayọde Fayẹmi, ẹni to jẹ alaga f'ẹgbẹ awọn gomina lorileede Naijiria.Gomina tuntun naa pẹlu igbakeji rẹ, Oloye Monisade Afuyẹ ni wọn jọ bura fun ni gbagede Parapọ to wa niluu Ado-Ekiti.Iwaju Onidajọ Oyewọle Adeyẹye ni Oyebanji ati igbakeji rẹ, Afuyẹ ti bura ni nnkan bi aago kan ku iṣẹju mẹjọ ọsan oni, ọjọ Aiku, Sannde.Diẹ ree lara awọn to wa nibẹ:


Yínká Oyèbọ̀dé tún di akọ̀wé ìròyìn tuntun fún Gómìnà Oyèbánjí l'Ékìtì

Gomina tuntun ti wọn ṣẹṣẹ bura fun n'ipinlẹ Ekiti, 'Biọdun Abayọmi Oyebanji ti kede Ọgbẹni Yinka Oyebọde gẹgẹ bi akọwe iroyin rẹ, to si ni iṣẹ rẹ bẹrẹ lai fi akoko ṣofo.Lonii, ọjọ Aiku, Sannde ni wọn bura fun Oyebanji ati igbakeji rẹ, Oloye Monisade Afuyẹ niwaju Onidajọ Oyewọle Adeyẹye niluu Ado-Ekiti ipinlẹ naa.Ninu atẹjade ti olori awọn oṣiṣẹ n'ipinlẹ Ekiti, Ọgbẹni Bamidele Agbẹdẹ bu ọwọ lu, lo ti sọ pe ẹni ti Gomina Oyebanji fẹ niyẹn, ati pe iṣẹ rẹ bẹrẹ loju ẹsẹ.Yinka Oyebọde ni akọwe iroyin Gomina ana n'ipinlẹ naa, Kayọde Fayẹmi, to si ko ipa ribiribi ninu eto idagbasoke ipinlẹ naa.Diẹ ree lara fọto bi ayẹyẹ ibura fun Gomina Biọdun Oyebanji ṣe lọ lonii, ọjọ Aiku, Sannde niluu Ado-Ekiti, ipinlẹ Ekiti:


Ajoji ni Atiku ati Obi jẹ nilẹ Yoruba, ẹ ma ṣe dibo fun wọn - Tinubu kilọ f'awọn ara Ekiti

Oludije s'ipo aarẹ orileede Naijiria labẹ asia ẹgbẹ oṣelu All Progressives Congress (APC), Aṣiwaju Bọla Ahmẹd Tinubu ti kilọ fun gbogbo ọmọ ati olugbe ipinlẹ Ekiti lati ma ṣe dibo f'awọn ajoji ti wọn n bọ lati polongo ibo fun wọn. Aṣiwaju Tinubu sọ pe ki awọn araalu ma ṣe gba awọn alatako rẹ ninu eto idibo s'ipo aarẹ to n bọ lọna, Alaaji Atiku Abubakar lati inu ẹgbẹ oṣelu Peoples Democratic Party (PDP), ati Peter Obi toun jade lati inu ẹgbẹ oṣelu Labour Party (LP) laaye lakoko eto idibo, nitori pe ajoji ni wọn jẹ. Tinubu lo sọrọ yii nibi ayẹyẹ ibura fun Gomina Biọdun Oyebanji ti ipinlẹ Ekiti lonii, ọjọ kẹrindinlogun, oṣu kẹwaa, ọdun 2022. Nibẹ lo ti sọ pe ki awọn araalu kẹyin si wọn, ki wọn si diju fun wọn nigbakugba ti wọn ba ti wa lati polongo ibo fun, ki wọn si ṣebi ẹni pe wọn ko mọ wọn ri rara. “Idibo miran lo n bọ ninu oṣu keji, ọdun 2022. Wọn n bọ o. Ọkan maa pe ara rẹ ni Atiku, ẹnikeji maa pe ara rẹ ni Peter Obi.


Nibẹ lo ti sọ pe ki awọn araalu kẹyin si wọn, ki wọn si diju fun wọn nigbakugba ti wọn ba ti wa lati polongo ibo fun, ki wọn si ṣebi ẹni pe wọn ko mọ wọn ri rara. “Idibo miran lo n bọ ninu oṣu keji, ọdun 2022. Wọn n bọ o. Ọkan maa pe ara rẹ ni Atiku, ẹnikeji maa pe ara rẹ ni Peter Obi. Ẹ ko mọ wọn ri o. Ẹnikan ṣoṣo ti ẹ mọ ni Bọla Ahmẹd Tinubu, ẹ si gbọdọ dibo ti ko din ni ida marundinlọgọrun-un fun  mi.” Bakan naa lo sọ pe gbogbo ileri toun ba ṣe patapata loun yoo ri daju pe wọn wa si imuṣẹ, nitori pe oun yoo tọju awọn araalu ati awọn ọmọ wọn lapapọ. “Ẹ ma ṣe lọ jinna, awọn to maa ṣe ileri fun un yin, ti wọn si maa mu awọn ileri naa ṣe ni wọn wa nibi. A maa tọju ẹyin ati awọn ọmọ yin.


Ẹ ko mọ wọn ri o. Ẹnikan ṣoṣo ti ẹ mọ ni Bọla Ahmẹd Tinubu, ẹ si gbọdọ dibo ti ko din ni ida marundinlọgọrun-un fun  mi.” Bakan naa lo sọ pe gbogbo ileri toun ba ṣe patapata loun yoo ri daju pe wọn wa si imuṣẹ, nitori pe oun yoo tọju awọn araalu ati awọn ọmọ wọn lapapọ. “Ẹ ma ṣe lọ jinna, awọn to maa ṣe ileri fun un yin, ti wọn si maa mu awọn ileri naa ṣe ni wọn wa nibi. A maa tọju ẹyin ati awọn ọmọ yin. A maa fun un yin ni ọjọ iwaju rere. A n ṣeleri Naijiria ti yoo dara fun un yin. Ki Ọlọrun Ọba tubọ maa bukun fun wa.”


A maa fun un yin ni ọjọ iwaju rere. A n ṣeleri Naijiria ti yoo dara fun un yin. Ki Ọlọrun Ọba tubọ maa bukun fun wa.”


Ẹ ma ṣe gbe gbogbo igbagbọ yin le Ọlọrun - Kiddwaya BBNaija

Ọkan lara awọn ọmọ inu ile ẹlẹgbọn agba ti a mọ si Big Brother Naija, iyẹn BBNaija, Terseer Kidd Waya, ti ọpọ awọn eeyan mọ si Kiddwaya, ti gba gbogbo ọmọ orileede Naijiria lamọran lati ma ṣe maa gbe gbogbo igbagbọ wọn le Ọlọrun. Kiddwaya lo sọrọ naa lori ikanni ayelujara ti Twitter laipẹ yii, to si ni ki awọn eeyan nigbagbọ ninu ara wọn ju Ọlọrun lọ. O ni Ọlọrun ti fun awọn eeyan ni agbara lati maa nigbagbọ ninu ara wọn, nitori naa ni wọn ko ṣe gbọdọ maa gbẹkẹle Ọlọrun ju ni gbogbo igba. Ninu ọrọ rẹ, o sọ pe "Ẹ gbiyanju lati ma ṣe maa gbe igbagbọ yin to pọ s'ọdọ Ọlọrun. O ti fun wa ni agbara lati nigbagbọ ninu ara wa." Bakan naa nigba to n fi baba rẹ we awọn miran, o ni ki gbogbo awọn ti baba wọn ko lowo to baba oun tẹpa mọ iṣẹ gidigidi.


Wọn layederu Akọgun wọ ilu Ilawọ l'Oke-Ọna Abẹokuta

Bi iroyin to tẹ AWIKONKO lọwọ l'opin ọsẹ to kọja yii ba fi jẹ otitọ, a jẹ pe ijọba ipinlẹ Ogun ati Oṣilẹ Oke-Ọna Ẹgba, Ọba Adedapọ Adewale Tẹjuoṣo tete gbe igbesẹ to yẹ, lati pana aawọ to n waye laaarin awọn oloye ilu Orile-Ilawọ niluu Abẹokuta, ipinlẹ naa. Ilu Ilawọ lo wa labẹ Oke-Ọna Ẹgba ti Ọba Tẹjuoṣo jẹ olori ati alakoso wọn patapata. Ohun ti a gbọ ni pe, ko si nnkan meji to n da wahala silẹ niluu Ilawọ naa, to kọja ọrọ ilẹ, eyi ti wọn lo mu k'awọn oloye ilu naa kẹyin sira wọn, koda to tun mu ki oloye bẹrẹ sii pe meji lori ipo kan ṣoṣo. Lara wọn ni ti ipo Akọgun ilu Ilawọ ti wọn sọ pe Ọba Tẹjuoṣo ti yan ẹnikan l'ọdun 2016, ṣugbọn t'awọn oloye tun ditẹ lati yan ẹlomiran s'ipo naa l'ọdun yii lai gba aṣẹ lọwọ Ọba Tẹjuoṣo. Oloye Wasiu Balogun la gbọ pe Ọṣilẹ Oke-Ọna Ẹgba, Ọba Adedapọ Tẹjuoṣo fun ni iwe ẹri gẹgẹ bi Akọgun ilu Ilawọ l'ogunjọ, oṣu karun-un, ọdun 2016. Ṣugbọn si iyalẹnu, a gbọ pe l'ọjọ kọkanlelogun, oṣu keje, ọdun yii l'awọn oloye ti Oluwo ilu naa, Oloye Samson Oluwọle Dosunmu lewaju wọn lati yan Ọgbẹni Lawrence Ogunsanya gẹgẹ bi Akọgun tuntun, eyi ti wọn ni ko ba ilana oye jijẹ n'ipinlẹ Ogun mu.


Lara wọn ni ti ipo Akọgun ilu Ilawọ ti wọn sọ pe Ọba Tẹjuoṣo ti yan ẹnikan l'ọdun 2016, ṣugbọn t'awọn oloye tun ditẹ lati yan ẹlomiran s'ipo naa l'ọdun yii lai gba aṣẹ lọwọ Ọba Tẹjuoṣo. Oloye Wasiu Balogun la gbọ pe Ọṣilẹ Oke-Ọna Ẹgba, Ọba Adedapọ Tẹjuoṣo fun ni iwe ẹri gẹgẹ bi Akọgun ilu Ilawọ l'ogunjọ, oṣu karun-un, ọdun 2016. Ṣugbọn si iyalẹnu, a gbọ pe l'ọjọ kọkanlelogun, oṣu keje, ọdun yii l'awọn oloye ti Oluwo ilu naa, Oloye Samson Oluwọle Dosunmu lewaju wọn lati yan Ọgbẹni Lawrence Ogunsanya gẹgẹ bi Akọgun tuntun, eyi ti wọn ni ko ba ilana oye jijẹ n'ipinlẹ Ogun mu. Ohun ti a gbọ ni pe ṣaaju asiko naa, ipo Apagunpọtẹ l'awọn oloye ilu naa sọ pe wọn fẹẹ fi Ogunsanya jẹ, ṣugbọn si iyalẹnu, wọn ni ọjọ iwuye naa ni wọn yi ipo ọhun si ipo Akọgun, to si ṣe ọpọ eeyan to wa nibẹ ni kayeefi. Wọn ni ṣaaju akoko yii ni wọn ti pe Oloye Wasiu Balogun lori foonu wi pe awọn ti daa duro nitori awọn ẹsun ti wọn fi kan an, ti wọn si ni ọkunrin ko ka ọrọ ọhun si, ayafi igba ti wọn kede Ogunsanya gẹgẹ bi Akọgun Ilawọ. Wọn ni gbogbo ipade t'awọn oloye n ṣe ni wọn pe Oloye Wasiu Balogun sibẹ, gẹgẹ bi Akọgun ilu naa, koda ti wọn fi pari gbogbo igbesẹ lati yan Akọgun miran, eyi ti wọn sọ pe ko han si Ọba Adedapọ Tẹjuoṣo.


Ohun ti a gbọ ni pe ṣaaju asiko naa, ipo Apagunpọtẹ l'awọn oloye ilu naa sọ pe wọn fẹẹ fi Ogunsanya jẹ, ṣugbọn si iyalẹnu, wọn ni ọjọ iwuye naa ni wọn yi ipo ọhun si ipo Akọgun, to si ṣe ọpọ eeyan to wa nibẹ ni kayeefi. Wọn ni ṣaaju akoko yii ni wọn ti pe Oloye Wasiu Balogun lori foonu wi pe awọn ti daa duro nitori awọn ẹsun ti wọn fi kan an, ti wọn si ni ọkunrin ko ka ọrọ ọhun si, ayafi igba ti wọn kede Ogunsanya gẹgẹ bi Akọgun Ilawọ. Wọn ni gbogbo ipade t'awọn oloye n ṣe ni wọn pe Oloye Wasiu Balogun sibẹ, gẹgẹ bi Akọgun ilu naa, koda ti wọn fi pari gbogbo igbesẹ lati yan Akọgun miran, eyi ti wọn sọ pe ko han si Ọba Adedapọ Tẹjuoṣo. Latigba naa la gbọ pe awọn araalu ti n fi ẹhonu wọn han si iwa tawon oloye naa hu, eyi to mu ki wọn maa sọ pe bi ọba kan ko ku, ọba miran ko le jẹ, leyi to jẹ pe ayederu Akọgun ni wọn fẹẹ gbe le wọn lori ni tipatipa. Wọn ni Akọgun to di ipo naa mu tẹlẹ ṣi wa laye, ko si tii sọ pe oun ko le jokoo lori ipo naa mọ, ati pe o digba ti Oloye Balogun ba jade lati sọ pe boya oun ko jẹ oye naa mọ, ki won too gba lati ri Lanrence Ogunsanya gẹgẹ bi Akọgun, ṣugbọn ni bayii, wọn ni ayederu lasan ni. Ni kete ti wọn yan Ogunsanya la gbọ pe Oloye Wasiu Balogun ti kọ iwe ẹsun ranṣẹ si Ọba Tẹjuoṣo lati fi to kabiyesi leti, ṣugbọn ti a gbọ pe wọn ko ri esi kankan gba lati ọdọ kabiyesi lori ọrọ naa.


Latigba naa la gbọ pe awọn araalu ti n fi ẹhonu wọn han si iwa tawon oloye naa hu, eyi to mu ki wọn maa sọ pe bi ọba kan ko ku, ọba miran ko le jẹ, leyi to jẹ pe ayederu Akọgun ni wọn fẹẹ gbe le wọn lori ni tipatipa. Wọn ni Akọgun to di ipo naa mu tẹlẹ ṣi wa laye, ko si tii sọ pe oun ko le jokoo lori ipo naa mọ, ati pe o digba ti Oloye Balogun ba jade lati sọ pe boya oun ko jẹ oye naa mọ, ki won too gba lati ri Lanrence Ogunsanya gẹgẹ bi Akọgun, ṣugbọn ni bayii, wọn ni ayederu lasan ni. Ni kete ti wọn yan Ogunsanya la gbọ pe Oloye Wasiu Balogun ti kọ iwe ẹsun ranṣẹ si Ọba Tẹjuoṣo lati fi to kabiyesi leti, ṣugbọn ti a gbọ pe wọn ko ri esi kankan gba lati ọdọ kabiyesi lori ọrọ naa. AWIKONKO gbọ pe ohun to tiẹ tun wa jẹ iyalẹnu bayii ni bi wọn ṣe sọ pe ipo ọba ilu naa to si silẹ lati inu oṣu kejila, ọdun 2021 ti Ọba Aina ti waja ni Lawrence tun n pariwo kaakiri bayii pe oun ni ipo naa tọ si. Wọn ni ṣe ni Lawrence Ogunsanya n pariwo kaakiri pe oun ni ipo ọba naa kan nitori pe ipo nla loun di mu laaarin ilu, toun si lẹtọọ lati jẹ ọba, eyi ti wọn ni ko dun mọ puọ ninu awọn oloye naa, paapaa awọn araalu ninu. Lati f'idi ọrọ naa mulẹ, AWIKONKO ba Osi ilu Ilawọ, Oloye Olufade sọrọ, ṣugbọn baba naa sọ pe oun ko le sọrọ, nitori toun ko si ni ipo ẹni to le sọrọ.


AWIKONKO gbọ pe ohun to tiẹ tun wa jẹ iyalẹnu bayii ni bi wọn ṣe sọ pe ipo ọba ilu naa to si silẹ lati inu oṣu kejila, ọdun 2021 ti Ọba Aina ti waja ni Lawrence tun n pariwo kaakiri bayii pe oun ni ipo naa tọ si. Wọn ni ṣe ni Lawrence Ogunsanya n pariwo kaakiri pe oun ni ipo ọba naa kan nitori pe ipo nla loun di mu laaarin ilu, toun si lẹtọọ lati jẹ ọba, eyi ti wọn ni ko dun mọ puọ ninu awọn oloye naa, paapaa awọn araalu ninu. Lati f'idi ọrọ naa mulẹ, AWIKONKO ba Osi ilu Ilawọ, Oloye Olufade sọrọ, ṣugbọn baba naa sọ pe oun ko le sọrọ, nitori toun ko si ni ipo ẹni to le sọrọ. Oloye Olufade ninu ọrọ rẹ sọ pe “Bi ẹ ba fẹẹ gbọ ẹkunrẹrẹ ọrọ, inu mi yoo dun bi ẹ ba le ba Oluwo ilu Ilawọ sọrọ, nitori pe Osi ilu ni mo jẹ. Ipo mi kere si ẹni to le sọrọ, nnkan ti mi o ba si le lẹnu lati bura si, mi o ni fẹẹ ṣe e.” Nigba to n b’AWIKONKO sọrọ, Oloye Wasiu Balogun sọ pe ipo Apagunpọtẹ ni wọn kede sita wi pe wọn fẹẹ fi Lawrence Ogunsanya jẹ, ṣugbọn to lo pada jẹ iyalẹnu wi pe ipo Akọgun toun di mu ni wọn gbe lee lọwọ lọjọ iwuye. O ni kayeefi gan-an lo tun jẹ pe ẹni ti wọn l'awọn gbe oye naa fun, ẹni toun mọ daadaa, to si mọ pe oun l'ẹni to di ipo naa mu ni, ṣugbọn toun naa ko kọ ipo ọhun.


Oloye Olufade ninu ọrọ rẹ sọ pe “Bi ẹ ba fẹẹ gbọ ẹkunrẹrẹ ọrọ, inu mi yoo dun bi ẹ ba le ba Oluwo ilu Ilawọ sọrọ, nitori pe Osi ilu ni mo jẹ. Ipo mi kere si ẹni to le sọrọ, nnkan ti mi o ba si le lẹnu lati bura si, mi o ni fẹẹ ṣe e.” Nigba to n b’AWIKONKO sọrọ, Oloye Wasiu Balogun sọ pe ipo Apagunpọtẹ ni wọn kede sita wi pe wọn fẹẹ fi Lawrence Ogunsanya jẹ, ṣugbọn to lo pada jẹ iyalẹnu wi pe ipo Akọgun toun di mu ni wọn gbe lee lọwọ lọjọ iwuye. O ni kayeefi gan-an lo tun jẹ pe ẹni ti wọn l'awọn gbe oye naa fun, ẹni toun mọ daadaa, to si mọ pe oun l'ẹni to di ipo naa mu ni, ṣugbọn toun naa ko kọ ipo ọhun. Siwaju sii lo ni ko sẹni to le yọ oun n'ipo naa lai jẹ pe Ọba Tẹjuoṣo f'ọwọ si iwe, nitori pe kabiyesi naa lo fun oun ni iwe ẹri l'ọjọ toun jẹ oye naa.“Mi o faramọ ẹni ti wọn yan si ipo ti mo di mu, nitori pe ohun ti mo tọwọ bọ iwe fun niwaju Ọṣile Oke-Ọna Ẹgba, Ọba Tẹjuoṣo ni. Bi wọn ba maa sọ pe mi o kii ṣe Akọgun mọ, a jẹ pe Ọba Tẹjuoṣo lo maa sọ ọ sita gbangba wi pe awọn ko fẹ mi mọ. “Ko s’ẹni ti ko mọ mi kaakiri igboro Abẹokuta yii gẹgẹ bi Akọgun ilu Ilawọ.


Siwaju sii lo ni ko sẹni to le yọ oun n'ipo naa lai jẹ pe Ọba Tẹjuoṣo f'ọwọ si iwe, nitori pe kabiyesi naa lo fun oun ni iwe ẹri l'ọjọ toun jẹ oye naa.“Mi o faramọ ẹni ti wọn yan si ipo ti mo di mu, nitori pe ohun ti mo tọwọ bọ iwe fun niwaju Ọṣile Oke-Ọna Ẹgba, Ọba Tẹjuoṣo ni. Bi wọn ba maa sọ pe mi o kii ṣe Akọgun mọ, a jẹ pe Ọba Tẹjuoṣo lo maa sọ ọ sita gbangba wi pe awọn ko fẹ mi mọ. “Ko s’ẹni ti ko mọ mi kaakiri igboro Abẹokuta yii gẹgẹ bi Akọgun ilu Ilawọ. Nigba ti mo gbọ nipa igbesẹ ti wọn n gbe, mo kọ iwe ẹsun si aafin Ọṣile lati fi to kabiyesi leti, mi o si tii gbọ nnkankan latigba naa. Mi o tii gbe igbesẹ miran lẹyin naa, nitori pe mo gba pe ẹni to ba fẹẹ lo ile aye pẹ, a fi ko ṣe jẹjẹ, ati pe mi o mọ ohun ti wọn ni lọkan si mi. “To ba jẹ pe ẹni ti wọn l’awọn fi jẹ Akọgun yẹn kawe ni, o yẹ ko mọ pe bi ọba kan ko ku, ọba miran ko le jẹ.


Nigba ti mo gbọ nipa igbesẹ ti wọn n gbe, mo kọ iwe ẹsun si aafin Ọṣile lati fi to kabiyesi leti, mi o si tii gbọ nnkankan latigba naa. Mi o tii gbe igbesẹ miran lẹyin naa, nitori pe mo gba pe ẹni to ba fẹẹ lo ile aye pẹ, a fi ko ṣe jẹjẹ, ati pe mi o mọ ohun ti wọn ni lọkan si mi. “To ba jẹ pe ẹni ti wọn l’awọn fi jẹ Akọgun yẹn kawe ni, o yẹ ko mọ pe bi ọba kan ko ku, ọba miran ko le jẹ. Ẹni yii si ree, ẹni ti mo mọ daadaa, ti a jọ maa n ṣe papọ ni, o wa ya mi lẹnu pe ẹni naa le tẹwọ gba iru ipo naa lọwọ wọn, nigba to mọ pe emi ni wọn n gbogun ti." Gbogbo akitiyan lati ba Oluwo ilu Ilawọ ati Lawrence Ogunsanya sọrọ lo ja si pabo titi di asiko ti a pari akojọpọ iroyin yii, ti a si nigbagbọ pe bi wọn ba yọju si wa, a maa mu ọrọ ti wọn naa wa fun un yin. Ju gbogbo rẹ lọ, ohun ti awọn araalu n sọ bayii ni pe ki wọn gba wọn lọwọ awọn oloye ti wọn ko jẹ ki alaafia ati irẹpọ wa niluu Ilawọ, nitori pe ọkan wọn ko balẹ pẹlu bi nnkan ṣe n lọ lasiko yii, ati pe awọn ko fẹ Lawrence Ogunsanya n’ipo Akọgun, depodepo ipo ọba to n pariwo rẹ kaakiri lasiko yii.


Ẹni yii si ree, ẹni ti mo mọ daadaa, ti a jọ maa n ṣe papọ ni, o wa ya mi lẹnu pe ẹni naa le tẹwọ gba iru ipo naa lọwọ wọn, nigba to mọ pe emi ni wọn n gbogun ti." Gbogbo akitiyan lati ba Oluwo ilu Ilawọ ati Lawrence Ogunsanya sọrọ lo ja si pabo titi di asiko ti a pari akojọpọ iroyin yii, ti a si nigbagbọ pe bi wọn ba yọju si wa, a maa mu ọrọ ti wọn naa wa fun un yin. Ju gbogbo rẹ lọ, ohun ti awọn araalu n sọ bayii ni pe ki wọn gba wọn lọwọ awọn oloye ti wọn ko jẹ ki alaafia ati irẹpọ wa niluu Ilawọ, nitori pe ọkan wọn ko balẹ pẹlu bi nnkan ṣe n lọ lasiko yii, ati pe awọn ko fẹ Lawrence Ogunsanya n’ipo Akọgun, depodepo ipo ọba to n pariwo rẹ kaakiri lasiko yii.


Ijẹbu-Ode ni wọn ti ji tirela yii gbe, ilu Ilọrin ni wọn ti rii

Tirela ti ẹ n wo yii la gbọ pe awọn kan jigbe niluu Ijẹbu-Ode, ipinlẹ Ogun, ṣugbọn to jẹ iyalẹnu nla wi pe ilu Ilọrin, ipinlẹ Kwara ni wọn ti pada rii.A gbọ pe ṣe ni wọn gbe tirela naa si ẹgbẹ opopona ni agbegbe kan ti a fi orukọ bo laṣiri.Wọn ni awọn ti iroyin naa ti kan si nipa wi pe wọn n wa tirela ọhun la gbọ pe wọn lọ ta awọn ọlọpaa lolobo nipa ẹ.Ni kete tawọn ọlọpaa gbọ, ni wọn ti sare lọ sibẹ, ti a si gbọ pe fun bi ọpọlọpọ wakati ni wọn fi duro ti tirela ọhun, lati wo o boya awọn to gbe e sibẹ maa wa lati gbe e kuro, ṣugbọn ti ko sẹni to yọju sibẹ.Lẹyin ti ko sẹni to yọju ni wọn l'awọn ọlọpaa wọ ọ lọ si teṣan wọn, ti wọn si ti ranṣẹ si ẹni to nii lati yọju.Wọn ni ko si okuta kankan ninu ẹ mọ, koda ti wọn tun ti yọ taya mẹrin kuro l'ẹsẹ ẹ.


Awọn aṣeyọri Tinubu ati ipa rere rẹ lorileede Naijiria tito lati yan-an s'ipo Aarẹ - AbdulRazaq

Gomina AbdulRahman AbdulRazaq ti ipinlẹ Kwara ti jẹ ko di mimọ pe awọn aṣeyọri ti oludije s'ipo aarẹ orileede yii labẹ asia ẹgbẹ oṣelu All Progressives Congress, APC, Aṣiwaju Bọla Ahmẹd Tinubu ti ko ninu idagbasoke orileede yii tito lati dibo fun un gẹgẹ bi aarẹ. AbdulRazaq tun sọ siwaju pe koda, awọn ipa rere rẹ gan-an ko ṣee gboju fo da, nitori pe adari kan ṣoṣo to ju igba adari lọ ni Tinubu, ti yoo si gbe orileede Naijiria de ilẹ ileri. O ni akọsilẹ aṣeyọri Tinubu lati ko awọn ikọ jọ tito lati yan an gẹgẹ bi aarẹ ilẹ Naijiria lọdun 2023. AbdulRazaq sọrọ yii nibi ifilọlẹ ẹgbẹ YASIN fun ipolongo idibo aarẹ Tinubu/Shettima ati AbdulRazaq/Alabi fun ipo gomina lọdun 2023, eyi ti Alaaji Najeem Yasin to jẹ igbakeji aarẹ ẹgbẹ Nigerian Labour Congress (NLC) ṣagbatẹru ẹ.


Mo ti fa ipinlẹ Ekiti le Oluwa lọwọ - Oyebanji

Gomina tuntun ti wọn ṣẹṣẹ bura fun n'ipinlẹ Ekiti, Biọdun Oyebanji ti sọ pe oun ti fa ipinlẹ naa le Oluwa lọwọ lati maa ṣakoso rẹ fun itọni ati akoso. Oyebanji sọrọ yii lakoko adura ranpẹ to waye ninu ile-igbe gomina, Government House Chapel to wa niluu Ado-Ekiti l'ọjọ Aje, Mọnde to kọja. Lara awọn to wa nibẹ ni iyawo rẹ, Ọmọwe Ọlayẹmi Oyebanji, olori awọn oṣiṣẹ, Amofin Bamidele Agbẹdẹ.Nibẹ ni Gomina ti sọ pe oun nilo lati fa ipinlẹ naa le Ọlọrun lọwọ lọjọ akọkọ ti iṣẹ bẹrẹ, koun si le jẹ ki Oluwa gba akoso gbogbo iṣẹ toun yoo dawọ le.


Ijọba kede MacGregor gẹgẹ bi Olu Orile Ilawọ tuntun

Ijọba ibilẹ Ọdẹda ti kede Oloye Oluṣẹgun Alexander Macgregor gẹgẹ bi ọmọ oye fun ipo ọba ilu Ilawọ Orile to wa n’ijọba ibilẹ Ọdẹda, ipinlẹ Ogun.Ọjọbọ tii ṣe Tọside ana ni ileeṣẹ ijọba ibilẹ Ọdẹda labẹ iṣakoso Ọnarebu Arabinrin Fọlaṣade Adeyẹmọ kede Oloye MacGregor sita ninu atẹjade ti akọwe ijọba ibilẹ naa, Ọgbẹni Makinde Zacheus Adio bu ọwọ lu.Ninu atẹjade naa ni wọn ti jẹ ko di mimọ pe ibo mẹfa ni Oloye MacGregor ni ninu ibo mẹsan ti awọn Oloye ti wọn yan dipo awọn afọbajẹ (Warrant Chief) di lọjọ naa, eyi to jẹ ko jawe ninu awọn marun-un ti wọn gba fọọmu fun ipo ọba.Awọn marun-un to gba fọọmu lati du ipo Olu Orile Ilawọ naa ni: Ṣowunmi Joseph, Fatai Ṣodimu, Oluṣẹgun MacGregor, Lawrence Ogunsanya ati Adio Ọmọgoriọla Ṣodipọ.Ninu atẹjade naa, a gbọ pe ileeṣẹ ijọba to n ri sọrọ ijọba ibilẹ ati oye jijẹ (Ministry of Chieftaincy and Local Government Affairs) n’ipinlẹ Ogun lo fun wọn laṣẹ lati lọ ṣagbatẹru eto idibo niluu Ilawọ.O ni iwe aṣẹ t’awọn gba lọjọ kejilelogun, oṣu kẹjọ, ọdun yii ti nọmba rẹ jẹ CHM II/4/145, ati eyi ti wọn gba lọjọ kọkandinlọgbọn, oṣu kẹsan, ọdun yii ti nọmba rẹ jẹ CHM II/4/154 lo fun wọn laṣẹ lati bẹrẹ eto idibo.Bakan naa lo sọ pe bi wọn ṣe dibo yan MacGregor l’Ọjọbọ, Tọside, ọjọ kẹtala, ọsu kẹwaa, ọdun 2022 niluu Kẹgunmẹla gẹgẹ ni ibamu pẹlu iwe ofin oye jijẹ.O jẹ ko ye wa pe Oloye Olufade Anthony Ajani lo ṣakoso eto idibo naa, to si ni lara awọn to wa nibẹ ni Ọgbẹni Kashimawo Arẹmu Bakare to jẹ akọwe idagbasoke agbegbe Abẹlu Ilawọ, Arabinrin Khadijat Badejọ at’awọn oloye miran niluu Ilawọ.Siwaju sii, ẹnikan to sunmọ ijọba ibilẹ Ọdẹda daadaa to tun f’idi eto idibo naa mulẹ ṣalaye lẹkunrẹrẹ lori awọn igbesẹ ti wọn gbe lati fi yan ọba.Ninu ọrọ rẹ, o sọ pe “Ko si ẹnikan to le da ṣe ayidayida orukọ awọn afọbajẹ. Lati jẹ ọba, o ni eto labẹ ofin, gbogbo eto to si yẹ la tẹle patapata n’ijọba ibilẹ Ọdẹda nitori pe a jẹ ẹni to n tẹle ofin.“Mo fẹ jẹ ki ẹ mọ pe kii ṣe ijọba ibilẹ nikan lo da ṣe eto idibo yii, a tun ni awọn ọga loke ti a maa gba aṣẹ lọwọ wọn, awọn ni ileeṣẹ to n ri sọrọ ijọba ibilẹ ati oye jijẹ {Ministry of Local Government and Chieftaincy Affairs}, ti a ko ba tẹle ofin ati gbogbo nnkan to yẹ ka tẹle, a ko le ṣe e, awọn ni wọn fun wa l’aṣẹ pe ka bẹrẹ eto naa.“Laarin ẹ ni awọn oloye kọ awọn orukọ kan ranṣẹ si wa, pẹlu orukọ awọn ọmọ oye. Gbogbo nnkan ti wọn kọ wa la ṣe agbeyẹwo ẹ finnifinni. Labẹ ofin oye jijẹ ti a mọ si ‘Chief Law’, ko tii si gasẹẹti ti wọn fi n yan ọba niluu Orile Ilawọ, lati f’idi rẹ mulẹ pe awọn idile ti yoo maa jẹ ọba ree.“Bakan naa ni ko tun si gasẹẹti wi pe awọn eleyi ni afọbajẹ. Igbesẹ ti a si rii pe o yẹ ka gbe la gbe. Gbogbo ẹ o si ni akọsilẹ.


Labẹ ofin oye jijẹ ti a mọ si ‘Chief Law’, ko tii si gasẹẹti ti wọn fi n yan ọba niluu Orile Ilawọ, lati f’idi rẹ mulẹ pe awọn idile ti yoo maa jẹ ọba ree.“Bakan naa ni ko tun si gasẹẹti wi pe awọn eleyi ni afọbajẹ. Igbesẹ ti a si rii pe o yẹ ka gbe la gbe. Gbogbo ẹ o si ni akọsilẹ. Akọwe ijọba ibilẹ lo lọ ṣagbatẹru ẹ, ṣugbọn nitori pe awọn agbaagba lo n bọ, lo jẹ ki emi naa wa lori ijoko lọjọ yẹn. Akọwe lo ṣoju fun ijọba nibẹ. Ọjọ naa la pe gbogbo awọn baba patapata to fi mọ baba Oluwo.“Gbogbo wọn ni wọn wa si ọfiisi wa, a ni fọnran ati fọto gbogbo ẹ lọwọ.


Akọwe ijọba ibilẹ lo lọ ṣagbatẹru ẹ, ṣugbọn nitori pe awọn agbaagba lo n bọ, lo jẹ ki emi naa wa lori ijoko lọjọ yẹn. Akọwe lo ṣoju fun ijọba nibẹ. Ọjọ naa la pe gbogbo awọn baba patapata to fi mọ baba Oluwo.“Gbogbo wọn ni wọn wa si ọfiisi wa, a ni fọnran ati fọto gbogbo ẹ lọwọ. Awọn baba Oluwo kọ orukọ awọn to gbọdọ wa nibẹ. Bakan naa l’awọn oloye miran naa tun kọ orukọ ti wọn. B’awọn kan ṣe n sọ pe orukọ t’awọn kan kọ ko tẹ wọn lọrun, bẹẹ l’awọn miran sọ pe orukọ t’awọn tiṣaaju kọ naa ko tẹ wọn lọrun.


Awọn baba Oluwo kọ orukọ awọn to gbọdọ wa nibẹ. Bakan naa l’awọn oloye miran naa tun kọ orukọ ti wọn. B’awọn kan ṣe n sọ pe orukọ t’awọn kan kọ ko tẹ wọn lọrun, bẹẹ l’awọn miran sọ pe orukọ t’awọn tiṣaaju kọ naa ko tẹ wọn lọrun. Eyi lo jẹ ka jokoo, ti a si ṣe agbeyẹwo orukọ mejeeji. A si rii pe orukọ mẹta pataki ṣe koko nibẹ.“A beere orukọ awọn to wa nibẹ nigba ti wọn jẹ ọba akọkọ, wọn darukọ Oluwo, Osi oloye miran ti mi o ranti bayii. Orukọ awọn mẹta yii la kọkọ fi sinu ẹ. Lẹyin ẹ la gba aafin Ọṣilẹ ti Oke-Ọna to jẹ olori wọn lọ, koda, a tun lọ s’ọdọ Alakẹ ilẹ Ẹgba lati ba wa ṣagbeyẹwo awọn orukọ yẹn.


Eyi lo jẹ ka jokoo, ti a si ṣe agbeyẹwo orukọ mejeeji. A si rii pe orukọ mẹta pataki ṣe koko nibẹ.“A beere orukọ awọn to wa nibẹ nigba ti wọn jẹ ọba akọkọ, wọn darukọ Oluwo, Osi oloye miran ti mi o ranti bayii. Orukọ awọn mẹta yii la kọkọ fi sinu ẹ. Lẹyin ẹ la gba aafin Ọṣilẹ ti Oke-Ọna to jẹ olori wọn lọ, koda, a tun lọ s’ọdọ Alakẹ ilẹ Ẹgba lati ba wa ṣagbeyẹwo awọn orukọ yẹn. Awọn Kabiyesi yii lo fun wa lorukọ awọn oloye Ilawọ ti wọn ṣee f’ọkan tan, to si ni iwe ẹri ti a gba. A ko fẹẹ ṣe ojusaaju lo jẹ ka gbe igbesẹ naa.“Awọn oloye to wa ninu orukọ yii, eyi to kere ju ninu wọn lọjọ ori, lo jẹ aadọrin ọdun, agbalagba ni gbogbo wọn. A tun gbe awọn orukọ naa lọ sileeṣẹ ijọba ibilẹ ati idagbasoke lati f’ọwọ si i. Orukọ eeyan mẹwaa la kọ lọ sibẹ, orukọ eeyan mẹsan ni wọn bu ọwọ lu fun wa.


Awọn Kabiyesi yii lo fun wa lorukọ awọn oloye Ilawọ ti wọn ṣee f’ọkan tan, to si ni iwe ẹri ti a gba. A ko fẹẹ ṣe ojusaaju lo jẹ ka gbe igbesẹ naa.“Awọn oloye to wa ninu orukọ yii, eyi to kere ju ninu wọn lọjọ ori, lo jẹ aadọrin ọdun, agbalagba ni gbogbo wọn. A tun gbe awọn orukọ naa lọ sileeṣẹ ijọba ibilẹ ati idagbasoke lati f’ọwọ si i. Orukọ eeyan mẹwaa la kọ lọ sibẹ, orukọ eeyan mẹsan ni wọn bu ọwọ lu fun wa. Lẹyin ẹ la kọ iwe si gbogbo awọn oloye ti orukọ wọn wa ninu iwe naa.“To ba ti di ọrọ afọbajẹ pajawiri ti a mọ si ‘Warrant Chiefs’, ọrọ naa ti kuro lọdọ igbimọ awọn oloye, o ti di pe gbogbo ẹni to ba wa ninu orukọ awọn afọbajẹ pajawiri, ẹnikan, ibo kan ni. Ko di dandan ki gbogbo oloye ilu wa nibi eto idibo.“Awọn oloye yii ni wọn lọ jokoo laaarin ara wọn lati f’ẹnuko lori ọjọ idibo. Ọjọ mẹrinla la fun wọn lati ṣe gbogbo eto to yẹ ki wọn ṣe.


Lẹyin ẹ la kọ iwe si gbogbo awọn oloye ti orukọ wọn wa ninu iwe naa.“To ba ti di ọrọ afọbajẹ pajawiri ti a mọ si ‘Warrant Chiefs’, ọrọ naa ti kuro lọdọ igbimọ awọn oloye, o ti di pe gbogbo ẹni to ba wa ninu orukọ awọn afọbajẹ pajawiri, ẹnikan, ibo kan ni. Ko di dandan ki gbogbo oloye ilu wa nibi eto idibo.“Awọn oloye yii ni wọn lọ jokoo laaarin ara wọn lati f’ẹnuko lori ọjọ idibo. Ọjọ mẹrinla la fun wọn lati ṣe gbogbo eto to yẹ ki wọn ṣe. Lẹyin ẹ ni wọn pe wa. Akọwe wọn lo kọ lẹta si wa wi pe awọn ti ṣetan, ti wọn si jẹ ka mọ ọjọ ti wọn mu ninu lẹta ti wọn fi ranṣẹ si wa. Gbogbo wọn la pelati ranṣẹ si awọn to fẹẹ jẹ ọba.“Igba ti a de ori ijokoo ni wọn bẹrẹ sii yan ẹni ti wọn fẹ.


Lẹyin ẹ ni wọn pe wa. Akọwe wọn lo kọ lẹta si wa wi pe awọn ti ṣetan, ti wọn si jẹ ka mọ ọjọ ti wọn mu ninu lẹta ti wọn fi ranṣẹ si wa. Gbogbo wọn la pelati ranṣẹ si awọn to fẹẹ jẹ ọba.“Igba ti a de ori ijokoo ni wọn bẹrẹ sii yan ẹni ti wọn fẹ. Awa ko mọ awọn to wa nibẹ ri, awọn ni wọn ṣe gbogbo eto naa, awa kan wa nibẹ lati ṣe abojuto ni. Wọn ko tii ni eto ti wọn fi n jẹ ọba lati mọ idile ti ipo ọba kan lo jẹ ka gbe igbimọ afọbajẹ pajawiri dide. Akọwe ijọba ibilẹ lo ṣe adari eto lọjọ yẹn, ti akọsilẹ si wa, koda, fọnran ati fọto nnkan ti a ṣe wa pẹlu.“Awọn ọmọ Ilawọ ti wọn wa nibẹ lọjọ naa le ni ọọdunrun {300}.


Awa ko mọ awọn to wa nibẹ ri, awọn ni wọn ṣe gbogbo eto naa, awa kan wa nibẹ lati ṣe abojuto ni. Wọn ko tii ni eto ti wọn fi n jẹ ọba lati mọ idile ti ipo ọba kan lo jẹ ka gbe igbimọ afọbajẹ pajawiri dide. Akọwe ijọba ibilẹ lo ṣe adari eto lọjọ yẹn, ti akọsilẹ si wa, koda, fọnran ati fọto nnkan ti a ṣe wa pẹlu.“Awọn ọmọ Ilawọ ti wọn wa nibẹ lọjọ naa le ni ọọdunrun {300}. A ti gbe esi abajade wa lọ si ọdọ awọn ọga wa lati wo o, bẹẹ la tun ti fi ranṣẹ si ileeṣẹ to n ri sọrọ eto idajọ. Ẹni to ba ni ohunkohun lọkan le lọ s’ọdọ awọn ọga wa lati ṣe iwadii. Ọrẹ araalu ni wa n’ijọba ibilẹ Ọdẹda, a si duro lori idajọ ododo {justice, fairness and equity}.


A ti gbe esi abajade wa lọ si ọdọ awọn ọga wa lati wo o, bẹẹ la tun ti fi ranṣẹ si ileeṣẹ to n ri sọrọ eto idajọ. Ẹni to ba ni ohunkohun lọkan le lọ s’ọdọ awọn ọga wa lati ṣe iwadii. Ọrẹ araalu ni wa n’ijọba ibilẹ Ọdẹda, a si duro lori idajọ ododo {justice, fairness and equity}. Gbogbo eyi ti wọn n sọ kaakiri kii ṣe ti wa, alaafia la duro fun.”


Gbogbo eyi ti wọn n sọ kaakiri kii ṣe ti wa, alaafia la duro fun.”


O dami loju pe awọn ara Kwara ko tun le pada s'idi eebi wọn mọ lailai - AbdulRazaq sọrọ soke

Gomina AbdulRahman AbdulRazaq ti ipinlẹ Kwara ti sọ pe ohun kan ṣoṣo to da oun loju gbangba ni pe awọn ara ati olugbe ipinlẹ naa ko tun le pada sibi eebi wọn mọ lailai. O ni ọrọ ẹgbẹ oṣelu alatako, iyẹn Peoples Democratic Party, PDP ti di ohun igbagbe patapata, nitori pe ẹgbẹ oṣelu All Progressives Congress, APC ti mu pupọ awọn ileri wọn ṣẹ f'awọn araalu.AbdulRazaq sọrọ yii nibi iṣide ipolongo idibo ọdun 2023 fun aṣoju-ṣofin agba, Raheem Tunji Olawuyi Ajulo-opin to waye niluu Omu Aran. Nibẹ ni gomina ti sọ pe ẹgbẹ awọn ti rii daju wọn ṣe ohun gbogbo ti araalu n fẹ, ni oniruuru ẹka to so ipinlẹ naa papọ lai ṣe ojusaaju, ati pe ileri ti wọn ṣe lo wa si imuṣẹ lati gbe Kwara de ibi to yẹ ko wa.O ṣapejuwe ipadabọ ẹgbẹ oṣelu PDP gẹgẹ bi ẹni to yagbẹ sile to ya gbe, ṣugbọn ti ẹlomiran ti tun gbogbo rẹ ṣe, to si tun wa fẹẹ pada sinu ile naa. O ni ko saaye mọ fun wọn. "Wọn tun fẹẹ da wa pada sẹyin ni. Rara, ko le ṣeeṣe.


O ni ko saaye mọ fun wọn. "Wọn tun fẹẹ da wa pada sẹyin ni. Rara, ko le ṣeeṣe. A ti tẹsiwaju nipinlẹ Kwara. Se ni eto ẹkọ ni ka sọ ni, emi ẹrọ igbalode, igbayegbadun awọn oṣiṣẹ, idagbasoke igberika ati agbegbe ẹ abi ti eto ilera ni ka sọ ni? Ki ni awọn ipa wọn, ti yoo le mu ki wọn tun pada wa?"


A ti tẹsiwaju nipinlẹ Kwara. Se ni eto ẹkọ ni ka sọ ni, emi ẹrọ igbalode, igbayegbadun awọn oṣiṣẹ, idagbasoke igberika ati agbegbe ẹ abi ti eto ilera ni ka sọ ni? Ki ni awọn ipa wọn, ti yoo le mu ki wọn tun pada wa?" AbdulRazaq. AbdulRazaq wa sọ fun gbogbo ọmọ ipinlẹ naa lati dibo lọpọ yanturu fun ẹgbẹ oṣelu APC lakoko eto idibo to n bọ lọna yii


AbdulRazaq. AbdulRazaq wa sọ fun gbogbo ọmọ ipinlẹ naa lati dibo lọpọ yanturu fun ẹgbẹ oṣelu APC lakoko eto idibo to n bọ lọna yii


Awọn alagabagebe lo fẹẹ fi orukọ Fijilante lu awọn oloṣelu ni jibiti, ẹ fura o - Awọn alakoso

Awọn alakoso ẹgbẹ eleto aabo Fijilante lorileede Naijiria, iyẹn Vigilante Group of Nigeria, VGN ti sọ ọ sita wi pe awọn kan ti n palẹmọ lati fi orukọ ẹgbẹ naa lu awọn araalu, paapaa awọn oloṣelu ni jibiti, ti wọn si ni ki wọn fura si wọn. Ninu atẹjade ti alukoro ẹgbẹ naa, ACG Igho Akeregha, fi sita l'Ọjọru, Wẹsidee to kọja, o ni awọn to n gbero lati ṣe ipagọ niluu Abuja l'ọjọ kọkandinlọgbọn, oṣu kẹwaa ti a wa yii, wọn kii ṣe ojulowo ọmọ ẹgbẹ naa, bi ko ṣe pe wọn fẹẹ fi orukọ ẹgbẹ naa lu jibiti ni. Akeregha ni ẹgbẹ fijilante kan ṣoṣo to wa ni Ajagunfẹyinti Umar Bakori jẹ alakoso wọn, ti ko si si ẹgbẹ miran mọ.O ni erongba awọn to gbe ayederu ipagọ ọhun kalẹ kan fẹẹ lo lati lu awọn araalu ni jibiti lasan ni, to si ni The Velodrome to wa ninu papa iṣere MKO ni wọn ti fẹẹ ṣe e, pẹlu akori ti wọn pe ni 'Small Arms and Light Weapons proliferation and it's threat to Nigeria's internal security'.Bakan naa lo sọ pe fọnran kan to n lọ kaakiri ori ayelujara, eyi ti ko ni orukọ ninu tun sọ pe Gomina Yahaya Bello ti ipinlẹ Kogi ni wọn fẹẹ fi ṣe alaga ipagọ naa, to fi mọ awọn ọba at'awọn ajagunfẹyinti gẹgẹ bi alejo wọn.O wa ni awọn alaṣe agba fun VGN gbọ pe oṣiṣẹ ologun ti wọn ti le danu nigba kan, ẹni ti wọn pe orukọ rẹ ni Usman Mohammed Jahun lo n pe ara rẹ ni ọga agba pata fun VGN, lati maa fi lu jibiti kaakiri, to si ni k'awọn araalu ṣọra wọn fun un.Akeregha tẹsiwaju pe oun gba awọn araalu lamọran lati maṣe ni ohunkohun ṣe pẹlu Usman Mohammed Jahun, nitori pe ṣe ni wọn lee danu lori ẹsun biliọnu kan naira to jẹ owo VGN, eyi ti ajọ EFCC n ṣe iwadii rẹ lọwọ."Usman Mohammed  Jahun ko ni iwe ẹri, ohun idanimọ ati aworan idanimọ ẹgbẹ VGN lọwọ, sibẹ, o ṣi n gbe eto kalẹ lorukọ ẹgbẹ naa lai maa fi lu jibiti pẹlu apo ifowopamọ tiẹ gangan, ti kii ṣe ti ẹgbẹ."A ti fi ẹsun iwa jibiti rẹ to awọn ileeṣẹ eleto aabo leti, o si sare gba ile-ẹjọ lọ, lati wa aabo funra rẹ, bo tilẹ jẹ pe a ṣi n duro de idajọ ile-ẹjọ ọhun. "VGN rawọ ẹbẹ si ọga ọlọpaa pata lorileede yii, ọga agba ajọ ọtẹlẹmuyẹ, DSS lati ṣe iwadii lẹkunrẹrẹ nipa Usman Mohammed Jahun to fẹ ki VGN ṣiṣẹ fun égbẹ oṣelu All Progresives Congress, (APC), eyi to tako ofin ati alakalẹ ẹgbẹ naa."


Mo fẹẹ tun itan ilu Ilawọ kọ nipa oye ati ọba jijẹ - Ọba tuntun

Ọba tuntun ti wọn ṣẹṣẹ dibo yan niluu Orile Ilawọ to wa n'ijọba ibilẹ Ọdẹda, ipinlẹ Ogun, Ọba Alayeluwa Oluṣẹgun Alexander Macgregor ti sọ pe oun ti ṣetan lati tun itan ilu naa kọ nipa bi wọn yooṣe bẹrẹ sii yan ọba ati oloye niluu naa.Olu Orile Ilawọ sọ pe bo tilẹ jẹ pe ijọba lo ni aṣẹ ati ẹtọ lati yan ọba fun wọn, nipa idibo t'awọn oloye to rọpo awọn afọbajẹ ṣe, ṣugbọn ṣa, awọn nilo lati wa lara awọn ilu ti wọn n lo ifa.Kabiyesi naa lo sọrọ yii lakoko ipade to ṣe pẹlu awọn akọroyin nile ẹ to wa niluu Abẹokuta, nibi to ti yannayanna nipa aawọ to n waye lori ipo ọba ti wọn ṣẹṣẹ yan an si i.Nibẹ lo ti sọ pe awọn to n gbe ayederu itan nipa iluu Orile Ilawọ kan n ṣe bẹẹ nitori ti wọn padanu lakoko idibo ni, kii ṣe nitori nnkan miran. Kabiyesi sọ pe ojulowo ọmọ Ilawọ loun, to si ni awọn baba-nla oun wa lara awọn to tẹ ilu Ilawọ do lọdun 1800, ṣaaju ki wọn too da orileede Naijiria silẹ. O ni ki ẹnikẹni to ba fẹẹ fi ẹhonu han lọ sile ẹjọ, nitori pe ijọba nikan lo lẹtọọ lati yan ọba tuntun siluu Ilawọ, ati pe ijọba lo ṣagbekalẹ ipo ọba naa lọdun 1999 si ọdun 2000. "A ko gbe ade kankan wa lati ibikibi, a kii j'ọba tẹlẹ niluu Ilawọ, baba mi, Oloogbe Adebisi Macgregor to jẹ Olu Ilawọ ana ati Lisa ilu Ẹgba lo gbe igbesẹ bi wọn ṣe n jẹ ọba niluu Ilawọ, lasiko iṣakoso Oloye Oluṣẹgun Ọṣọba gẹgẹ bii gomina. "Asiko Ọtunba Gbenga Daniel gẹgẹ bii gomina ni ijọba bu ọwọ lu ọba fun wọn. Kii ṣe pe Ifa ni wọn da lasiko naa ti wọn fi yan Ọba Aina to waja l'oṣu kọkanla, ọdun 2021.


"A ko gbe ade kankan wa lati ibikibi, a kii j'ọba tẹlẹ niluu Ilawọ, baba mi, Oloogbe Adebisi Macgregor to jẹ Olu Ilawọ ana ati Lisa ilu Ẹgba lo gbe igbesẹ bi wọn ṣe n jẹ ọba niluu Ilawọ, lasiko iṣakoso Oloye Oluṣẹgun Ọṣọba gẹgẹ bii gomina. "Asiko Ọtunba Gbenga Daniel gẹgẹ bii gomina ni ijọba bu ọwọ lu ọba fun wọn. Kii ṣe pe Ifa ni wọn da lasiko naa ti wọn fi yan Ọba Aina to waja l'oṣu kọkanla, ọdun 2021. Awọn to fẹẹ tun itan kọ, kan n ṣe bẹẹ lati fi da wahala silẹ ni. "Aṣiṣe ti Ọba to waja naa ṣe ni pe ko gbe igbesẹ lori bi wọn yoo ṣe maa j'ọba, ati awọn idile to lẹtọọ lati j'ọba niluu Orile Ilawọ. Awọn nnkan wọnyi ni mo ṣetan lati ṣe.


Awọn to fẹẹ tun itan kọ, kan n ṣe bẹẹ lati fi da wahala silẹ ni. "Aṣiṣe ti Ọba to waja naa ṣe ni pe ko gbe igbesẹ lori bi wọn yoo ṣe maa j'ọba, ati awọn idile to lẹtọọ lati j'ọba niluu Orile Ilawọ. Awọn nnkan wọnyi ni mo ṣetan lati ṣe. A si maa ṣe gesẹẹti lori ẹ laipẹ, ki ohun gbogbo le maa lọ bo ti yẹ. "Lasiko ti a wa yii, Ifa ko tii ni nnkan ṣe pẹlu yiyan ọba fun ilu Orile Ilawọ, ijọba lo n yan an, nitori pe ijọba lo da jijẹ ọba silẹ. O digba ti a ba ni ofin, ka to le sọ pe ki Ifa maa tọ wa s'ọna."


A si maa ṣe gesẹẹti lori ẹ laipẹ, ki ohun gbogbo le maa lọ bo ti yẹ. "Lasiko ti a wa yii, Ifa ko tii ni nnkan ṣe pẹlu yiyan ọba fun ilu Orile Ilawọ, ijọba lo n yan an, nitori pe ijọba lo da jijẹ ọba silẹ. O digba ti a ba ni ofin, ka to le sọ pe ki Ifa maa tọ wa s'ọna."


Awọn olukọ Kwara tun bọ sinu igbadun ayeraye, ijọba fẹẹ kọ ile fun gbogbo wọn

Lasiko ti a pari akojọpọ iroyin yii, inu idunnu ati ayọ nla ni awọn olukọ patapata jakejado ipinlẹ Kwara wa, lori bi ijọba ṣe ṣeleri kikọ ile-igbe fun gbogbo wọn lati maa gbe. Ijọba ipinlẹ naa labẹ Gomina AbdulRahman AbdulRazaq ti bẹrẹ igbesẹ lati maa ba awọn alẹnulọrọ, ẹgbẹ ṣe ipade nipa bi awọn olukọ yoo ṣe jẹ anfaani. AWIKONKO gbọ pe ipade naa bẹrẹ pẹlu ẹgbẹ awọn olukọ, iyẹn Nigerian Union of Teachers (NUT), ẹka ti ipinlẹ naa, nibi ti wọn ti ṣalaye awọn erongba wọn fun wọn.Gbọngan ileeṣẹ to n ri sọrọ ile-igbe ati idagbasoke igberiko (Ministry of Housing and Urban Development) ni ipade ọhun ti waye laipẹ yii, nibi ti awọn alakoso ẹgbẹ olukọ ti sọ awọn ohun ti wọn n fẹ ninu eto naa, eyi ti gbogbo ọmọ ẹgbẹ pata yoo jẹ anfaani rẹ.Nigba to n sọrọ, Kọmiṣanna ileeṣẹ naa, Ayaworan-ile Aliyu Muhammad Saifuddeen, sọ pe o pọn dandan f'awọn lati b'awọn ṣe ipade ko to di pe wọn bẹrẹ kikọ awọn ile naa lasiko, nitori pe wọn ko fẹẹ ṣe ojusaaju ẹnikẹni.Bakan naa ni Saifuddeen sọ pe ki awọn alakoso ẹgbẹ naa lo kọ orukọ awọn olukọ patapata ti wọn wa labẹ ẹgbẹ wọn wa, lati le mọ iye ile-igbe ti wọn fẹẹ kọ. Lara awọn to wa nibẹ ni akọwe agba nileeṣẹ naa, Hajia Afusat Nike Ibrahim; Alakoso agba fun ileeṣẹ Housing Corporation, TPL Giwa Mohammed; Alakoso ileeṣẹ Finance and Supply, Ọmọwe (Arabinrin) Idowu Bọsẹde Anu; Aalakoso agba nileeṣẹ to n ri sọrọ ile kikọ, Mallam Abioye Tunde Zarumi, at'awọn alẹnulọrọ miran.


Aṣiri bi Ọjọgbọ Awodun ṣe fi orukọ ileeṣẹ ẹ gba iṣẹ lọwọ ijọba Kwara to ti n ṣiṣẹ lu sita

Kayeefi ni iroyin naa ṣi n jẹ titi di asiko ti a pari akojọpọ iroyin yii lori bi alakoso agba ana nileeṣẹ to n ri sọrọ ipawowọle fun ipinlẹ Kwara, Kwara State Internal Revenue Service (KW-IRS) ṣe fi orukọ ileeṣẹ ẹ gba iṣẹ lọwọ ileeṣẹ naa. A gbọ pe obitibiti biliọnu naira ni akanṣe iṣẹ ti Ọjọgbọn Awodun gbe jade fun ileeṣẹ ijọba to ti jẹ olori, fun ileeṣẹ rẹ to da silẹ, CSDC Consulting Enterprise Solutions. Gẹgẹ bi a ṣe gbọ, wọn ni oṣiṣẹ ijọba ko lẹtọọ lati fi orukọ ileeṣẹ rẹ gba iṣẹ lọwọ ijọba, ati pe iwa ọdaran pọmbele ni. Wọn ni ninu ifọrọwerọ ti Ọjọgbọn Awodun ṣe pẹlu ileeṣẹ iwe iroyin Thisday lọjọ kẹwaa, oṣu ti a wa yii lo ti sọ ọ wi pe oun ni alakoso agba to n mojuto ileeṣẹ CSDC Consulting Enterprise Solutions. A gbọ pe ninu atẹjade ti ajọ MDAs gbe jade, ni wọn ti ṣalaye pe Awodun gba iṣẹ naa lati ra awọn irinṣẹ ẹrọ ayelujara ti a mọ si 'Software' ti wọn pe ni 'Amanda' lowo to ya ni lẹnu, ati pe awọn irinṣẹ naa ko ṣiṣẹ bi ijọba ṣe fẹ.


Awọn ọdọ ilu Orile Ilawọ Alagbagba f'ontẹ lu Macgregor, Ọba tuntun

Gbogbo awọn ọdọ ilu Orile Ilawọ, Alagbagba ati agbegbe rẹ ni wọn ti f'ontẹ lu Ọba Oluṣẹgun Alex Macgregor gẹgẹ bi Ọba tuntun ti ijọba ipinlẹ Ogun ṣẹṣẹ yan fun wọn. Ọba Macgregor ni awọn oloye to ṣoju afọbajẹ dibo yan nibi eto idibo to waye niluu Ẹlẹgunmẹfa laipẹ yii.Nigba ti wọn n ṣe abẹwo si Ọba tuntun naa, awọn ọdọ naa ti Kọmureedi Fatai Balogun to jẹ olori ọdọ lẹwaju wọn ni wọn ti sọ ẹdun ọkan wọn, lara eyi ti wọn lo n fi iya jẹ wọn.Awọn ọdọ naa jẹ ko di mimọ pe awọn oloye ilu Ilawọ ti ta gbogbo ilẹ ilu tan f'awọn ajoji, ti wọn ko si ronu nipa idagbasoke ati ilọsiwaju ilu Ilawọ.Koda, wọn l'awọn oloye naa ko ronu nipa ọjọ iwaju awọn ogowẹẹrẹ, paapaa awọn ọdọ, eyi to mu ki wọn maa ta gbogbo dukia ati awọn nnkan amuṣọrọ ilu ti wọn sọ pe ko ba oju mu to. Wọn l'awọn ko si ninu awọn to n lọ kaakiri lati fẹhonu han wi pw awọn ko fẹ Ọba Macgregor gẹgẹ bi olori wọn, nitori pe awọn mọ ohun to tọ si wọn, ati pe awọn ko le jẹ ki awọn to ma maa ta ilẹ ati dukia ilu f'awọn ajoji. Wọn ni pupọ ninu awọn ti wọn n ko kaakiri lati fẹhonu han ni wọn kii ṣe ọmọ bibi ilu Ilawọ ati Alagbagba, bi ko ṣe pe ṣe ni wọn lọ fi owo ya awọn eeyan naa.Nigba to n fesi, Ọba tuntun naa sọ pe igba ọtun ti de bayii, nitori pe iṣakoso oun yoo mu ilọsiwaju ba ilu, nitori pe awọn akanṣe iṣẹ loun yoo dawọ le.Siwaju sii ni Ọba Macgregor fi kun ọrọ rẹ pe bo tilẹ jẹ pe kii ṣe akọkọ ree toun yoo maa ṣe awọn nnkan to n mu idagbasoke ba ilu, to si ni awọn ipa to jọju loun ti mu ba ilu Ilawọ ati agbegbe rẹỌba Macgregor wa  rọ awọn ọdọ naa lati fọwọsowọpọ pẹlu oun, ki wọn si gba ifẹ, alaafia ati iṣọkan laaye laaarin ara wọn, eyi to le mu ilọsiwaju ba ilu naa.


Sẹgun Ṣowunmi di ọmọ oye s'ipo gomina l'ẹgbẹ oṣelu PDP

Lẹyin ọpọlọpọ wahala ati oriṣiriṣi awuyewuye to ti waye lẹgbẹ oṣelu Peoples Democratic Party, PDP n'ipinlẹ Ogun, sibẹ, ajọ eleto idibo ti kede agbẹnusọ Atiku Abubakar, Oloye Ṣẹgun Ṣowunmi gẹgẹ bi ọmọ oye lati dije du ipo gomina labẹ asia ẹgbẹ oṣelu naa.Nibi eto idibo abẹle ti ẹgbẹ naa ṣe ninu gbọngan awọn akọroyin to wa niluu Abẹokuta lonii, Ọjọru, Wẹside ni a gbọ pe wọn ti kede Ṣowunmi sita. Ibo mẹrinlelaadọta le lẹẹdẹgbẹta la gbọ pe Ṣowunmi fi jawe olubori laaarin awọn akẹgbẹ rẹ bi i Ọnarebu Ladi Adebutu toun ni ibo mẹẹdogun, ati Ọtunba Jimi Lawal toun ni ibo ọgbọn.Nigba to n kede Ṣẹgun Ṣowunmi, alaga ajọ eleto idibo to ṣagbatẹru eto idibo abẹle naa, Ọnarebu Abayọmi Daniel sọ pe awọn oludije 728 ni wọn fi orukọ silẹ, nigba to jẹ pe awọn 702 ni wọn diboNigba to n dupẹ, Ṣẹgun Ṣowunmi ninu ọrọ rẹ sọ pe inu oun dun pupọ lati jẹ ọmọ oye ti yoo jade du ipo gomina fẹgbẹ oṣelu PDP lọdun 2023 to n bọ lọna. O wa tẹnu mọ ọn wi pe oun yoo sa ipa oun lati ri i pe awọn gba ijọba lọwọ ẹgbẹ oṣelu APC to n ṣakoso lọwọ.


Peter f’ẹgbẹ́ òṣèlú PDP sílẹ̀, ó tún lóun kò du ipò ààrẹ mọ́

Gomina tẹlẹri n’ipinlẹ Anambra, ẹni to n gbero lati jade du ipo Aarẹ orileede yii labẹ asia ẹgbẹ oṣelu Peoples Democratic Party, PDP, Peter Obi ti kọwe f’ẹgbẹ oṣelu naa silẹ, bẹẹ lo si tun loun ko du ipo aarẹ mọ.Peter Obi lo sọ eyi di mimọ ninu lẹta kan to fi ranṣẹ s’awọn oloye ẹgbẹ oṣelu PDP, paapaa alaga ẹgbẹ naa, Sẹnetọ Iyorchia Ayu l’ọjọ Ẹti, Furaide ọsẹ to kọja yii, eyi ti ẹda rẹ tẹ AWIKONKO lọwọ laipẹ yii.Lẹta ọhun to pe akọle rẹ ni ‘Kikọwe f’ẹgbẹ oṣelu Peoples Democratic Party and yiyọwọ kuro lati jade du ipo aarẹ’, iyẹn Resignation From Peoples Democratic and Withdrawal From the Presidential Contest, Obi ṣalaye pe iduunu nla lo jẹ f’oun lati mu idagbasoke ba orileede yii nipaṣẹ ẹgbẹ oṣelu PDPNinu lẹta naa, o sọ pe “Mo n kọ iwe yii lati fi ikọwe f’ipo mi silẹ gẹgẹ bi ọmọ ẹgbẹ oṣelu Peoples Democratic Party, eyi ti mo ti fi ranṣẹ si alaga wọọdu Agulu keji, ijọba ibilẹ Anaocha, Anambra, bẹrẹ lati ọjọ Eti, Furaide, ogunjọ, oṣu karun-un, ọdun 2022.“Siwaju si i, mo tun fẹẹ fi lẹta yii sọ fun un yin pe mo ti yọwọ mi kuro ninu a n du ipo aarẹ ati idibo abẹle.“Anfaani nla lo jẹ wi pe mo ti kopa ninu idagbasoke orileede yii nipasẹ ẹgbẹ oṣelu wa. O ṣeni laanu, awọn iṣẹlẹ to n waye ninu ẹgbẹ wa lẹnu ọjọ mẹta yii, ko fẹẹ le jẹ ki n tẹsiwaju mọ.”Lẹta naa ree


Lẹyin ọjọ kẹta, wọn tun pasitọ ijọ Aguda ati ọmọ rẹ silẹ lahamọ ajinigbe

Orin ọpẹ lo gba ẹnu awọn mọlẹbi, ọrẹ ati afẹnifẹre gbajumọ ojiṣẹ Ọlọrun ijọ Aguda, iyẹn Anglican kan n'ipinlẹ Ondo, Olu Ọbanla ati ọmọ rẹ, lori b'awọn ajinigbe ṣe tu wọn silẹ. Bẹ o ba gbagbe, ọjọ Abamẹta, Satide, ọsẹ to kọja yii ni iroyin naa jade sita wi pe awọn ajinigbe ti ji Olu Ọbanla ati ọmọ rẹ gbe, ti awọn ajinigbe naa si n beere owo ti ko din ni miliọnu mẹwaa naira.Ibi irin-ajo kan la gbọ pe wọn ti n bọ, ko to di pe awọn ajinigbe naa dena de wọn, loju ọna Ifọn-Okeluse, ijọba ibile Ose, ipinlẹ Ondo, ti wọn si ko wọn salọ. Nigba to n f'idi rẹ mulẹ pe lotitọ ni wọn ti gba ominira, agbẹnusọ f'awọn ọlọpaa, Funmilayọ Ọdunlami sọ pe nnkan bi agogo mejila aabọ ọjọ Aje, Mọnde ni wọn tu wọn silẹ.AWIKONKO gbọ pe miliọnu kan naira l'awọn mọlẹbi lawọn le ri ko kale, ṣugbọn ti awọn ajinigbe ọhun sọ pe awọn ko le gba a. Ju gbogbo rẹ lọ, a ko ti i gbọ boya awọn eeyan naa pada gba owo naa, tabi wọn ko gba owo ko to di pe wọn tu wọn silẹ.


Ẹgbẹ oṣelu APC fa Dapọ Abiọdun kalẹ lati kade du ipo lẹẹkeji

Lonii, Ọjọbọ ti i ṣe Tọsidee ni gbogbo awọn oloye ẹgbẹ oṣelu All Progressives Congress, APC n'ipinlẹ Ogun dibo yan Gomina Dapọ Abiọdun gẹgẹ bi ọmọ oye lati jade du ipo naa lẹẹkeji labẹ asia ẹgbẹ wọn.Gomina Abiọdun la gbọ pe o lewaju awọn akẹgbẹ rẹ marun-un yooku, nibi to ti jawe olubori pẹlu ibo ẹgbẹrun-kan-le-ni-igba-din-diẹ, iyẹn 1168.Awọn ti wọn du ipo lati gba tikẹẹti gomina ninu ẹgbẹ naa ni Gomina Dapọ Abiọdun, Ọnarebu Abdulkabir Adekunle Akinlade, Arabinrin Mọdele Sharafa-Yusuf, Onimọ-ẹrọ Biyi Ọtẹgbẹyẹ, Ọgbẹni Olurotimi Ọpalẹyẹ ati Ọgbẹni Rẹmilẹkun.Nigba to n kede Dapọ Abiọdun, alaga igbimọ fun eto idibo abẹle ọhun, Ọnarebu Wale Ohu sọ pe ibo naa waye ni irọwọ-irọsẹ lai ṣe ojusaaju laaarin awọn to lẹtọọ lati dibo.Bakan naa nigba toun naa n fi idunnu rẹ han lẹyin idibo ọhun, Gomina Dapọ Abiọdun sọ pe inu oun dun gidigidi nitori pe awọn ọmọ ẹgbẹ APC n fẹ itẹsiwaju nipasẹ awọn iṣẹ ribiribi toun ti ṣe, ati eyi toun n ṣe lọwọ


Mo dúpẹ́ ooooooooo, mi ò ní dójú tì yín lẹ́ẹ̀kejì - AbdulRazaq

Bo tun ṣe ri anfaani gba lati jade du ipo gomina lẹẹkeji labẹ asia ẹgbẹ oṣelu All Progressives Congress, APC n'ipinlẹ Kwara, Gomina AbdulRahman AbdulRazaq ti dupẹ gidigidi lọwọ awọn ọmọ ati olugbe, paapaa awọn oloye ẹgbẹ oṣelu APC ipinlẹ naa, lori bo ṣe tun jẹ ọmọ oye fun ipo gomina lẹgbẹ ọhun.Gomina AbdulRahman AbdulRazaq l'awọn alẹnulọrọ ninu ẹgbẹ oṣelu APC n'ipinlẹ Kwara dibo yan lati pada s'ipo naa lẹẹkeji, pẹlu erongba lati pari awọn akanṣe iṣẹ to n ṣe lọwọ.Nigba to dupẹ lọwọ awọn araalu, paapaa awọn ọmọ ẹgbẹ oṣelu APC, iyẹn lẹyin to jawe olubori nibi idibo abẹnu ẹgbẹ naa to waye lọjọ Ẹti, Furaidee ọsẹ yii, AbdulRazaq sọ pe inu oun dun gidigidi wi pe awọn araalu ni igbagbọ ninu oun pupọ."Ọpẹ mi lọ sọdọ gbogbo awọn oludibo ẹgbẹ, ati gbogbo ọmọ ipinlẹ Kwara fun ọwọ nla ti wọn fun mi. Mo tun dupẹ lọwọ gbogbo awọn ọba wa, awọn adari, awọn ọmọ ẹgbẹ, at'awọn agbaagba kaakiri ipinlẹ Kwara. Mi o fi ọwọ yẹpẹrẹ mu igbaruku ti yin."Siwaju si i lo tun jẹ ko di mimọ pe laaarin 2019 si asiko yii, gbogbo ajalu ati ibanijẹ Kwara ti yipada, ati pe ko si agbegbe tabi igberiko kan ti awọn eeyan ko ti ni imọlara ijọba rere, nitori pe ayanmọ ipinlẹ naa ko si lọwọ ẹni kankan mọ.


Ogbologbo ọmọ ẹgbẹ okunkun mọkanla tun ha l'Abẹokuta

Bọsun Ọlaniyi, AbẹokutaṢikun bayii lọwọ ileeṣẹ ọlọpaa ipinlẹ Ogun tẹ awọn afurasi ọmọ ẹgbẹ okunkun mọkanla kan, ti a gbọ pe wọn lọwọ si pipa ọkunrin kan ti wọn pe orukọ rẹ ni Ọlaoṣebikan Tẹjuosho l'ọjọ kẹẹdogun, oṣu kẹta, ọdun ti a wa yii.Tẹjuosho la gbọ pe awọn ọmọ ẹgbẹ okunkun Eiye yii pa danu lagbegbe Isalẹ-Abẹtu to wa niluu Abẹokuta, ipinle naa.Quadri Ogunsanya ti inagijẹ re n jẹ Oguns; Jamiu Kẹhinde ti wọn tun n pe ni General Smart ati Adenẹkan Samuel, toun naa n jẹ Adiye lọwọ tẹ.Awọn yooku ni Waris Ismail, Ọlamilekan Hamsat ti won tun n pe ni Diara, Bamidele Waliu, Makinde Azeez, Makinde Ifajimin, Makinde Fashakin, Makinde Faleke ati Ajeifa Arifaṣọpẹ la gbọ pe agbegbe Itoku lọwọ ti tẹ wọn.Ibi ti wọn ti n palẹmọ lati da wahala silẹ lagbegbe Itoku lọwọ palaba wọn ti segi, lẹyin olobo to ta ileeṣẹ ọlọpaa ipinlẹ naa.Nigba to n f'idi rẹ mulẹ fun AWIKONKO, Abimbọla Oyeyẹmi to jẹ agbẹnusọ f'awọn ọlọpaa sọ pe yatọ si Tẹjuosho ti awọn wọnyii pa, iwadii tun fidi rẹ mulẹ pe awọn ni wọn pa Habib Mego ati School Boy lagbegbe Omida niluu Abẹokuta laipẹ yii.Oyeyẹmi sọ pe gbogbo wọn lo ti jẹwọ bi wọn ṣe n ṣiṣẹ wọn lẹyin ọpọlọpọ ifọrọwanilẹnuwo.Bẹẹ lo jẹ ko ye wa pe ọga awọn, Lanre Bankọle ti paṣẹ pe ki iwadii kikun tubọ tẹsiwaju lati ri i pe ọwọ ṣikun ofin tẹ awọn ọmọ ẹgbẹ okunkun yooku ti wọn si n jaye familete-ki-n-tutọ kaakiri ipinlẹ naa.Bankọle wa kilọ fun gbogbo obi ati alagbatọ lati tọwọ ọmọ wọn bọ aṣọ, ki wọn si yago fun iwa ọdaran to le mu ki wọn ko si pampẹ ofin.


Atiku ko le di aarẹ Naijiria lailai - Ohanaeze pariwo sita

Ẹgbẹ ọmọ ilẹ Igbo lapapọ kaakiri agbaye, iyẹn Ohanaeze Ndigbo Worldwide, ti sọ pe oludije s'ipo aarẹ labẹ asia ẹgbẹ oṣelu Peoples Democratic Party, PDP, Atiku Abubakar kan n tan ara rẹ jẹ lasan ni, nitori pe awọn ko le dibo fun un, ati pe ko le di aarẹ orileede yii lailai. Awọn ọmọ ẹgbẹ Ohanaeze yii ni wọn sọrọ naa lati fi bu ẹnu atẹ bi Atiku Abubakar ṣe jawe olubori nibi idibo abẹlẹ ẹgbẹ oṣelu PDP. Wọn ni awuruju ati iwa magomago to pọ lo ṣẹlẹ nibi eto idibo ọhun, eyi ti awọn ẹya Hausa wo finnifinni N'igba to n sọrọ, akọwe ẹgbẹ Ohanaeze lapapọ, Mazi Okechukwu Isiguzoro, sọ pe ẹya Igbo yoo dide lati tako Atiku, to si tun fi kun un pe awọn ko ni i gba ipolongo rẹ laaye nilẹ wọn, iyẹn  South-East.


Ambasidọ rere ni Kunle Adeyanju jẹ - AbdulRazaq

Gomina AbdulRahman AbdulRazaq ti ipinlẹ Kwara ti gbe oṣuba kare fun gbajugbaja ọkunrin to n wa alupupu igbalode (Power Bike) nni, Ọgbẹni Kunle Adeyanju lori bo ṣe gbe alupupu rẹ rin lati ilu Oyinbo wa si orileede Naijiria, eyi to fi n polongo didẹkun si ajakalẹ arun onigbameji, iyẹn Polio kaakiri ilẹ Afrika to pe ni #EndPolio. Ọjọ mọkanlelogoji la gbọ pe Adeyanju fi rin irin naa, lati polongo ọna lati dẹkun arun Polio ọhun.Ninu atẹjade to gbe sita lọjọ Aje, Mọnde ọsẹ yii, AbdulRazaq ṣapejuwe Adeyanju gẹgẹ bi aṣoju rere, ẹni to ti fi ọgbọn ati oye rẹ, pẹlu itara si nnkan rere lati fi mu ayọ ati aabo ba ẹgbẹẹgbẹrun eeyan.AbdulRazaq jẹ ko di mimọ pe oun tẹle gbogbo akitiyan Adekunle pẹlu bo ṣe rin irin ti ko din ni kilomita ẹgbẹrun mejila, kaakiri orileede ti ko din ni mẹrinla, to si pa ọrọ rẹ mọ nipa pipolongo didẹkun arun Polio.Bakan naa lo wa fi kun ọrọ rẹ pe b'awọn ṣe ti n gbiyanju lati ri i pe awọn araalu wa ni ilera pipe, sibẹ awọn yoo tubọ maa polongo ọna lati dẹkun arun Polio naa.


Ọdun mẹta AbdulRazaq ti ko ire to pọ wọ ipinlẹ Kwara - 'fọlakẹ AbdulRazaq

Iyawo Gomina AbdulRahman AbdulRazaq, Arabinrin Ambasidọ Olufọlakẹ AbdulRazaq ti sọ pe awọn iṣẹ akanṣe ati idagbasoke ti gomina ti mu wọ ipinlẹ Kwara laaarin ọdun mẹta to gbajọba ti fi han daju pe ọjọ iwaju ipinlẹ naa yoo dara. O ni ipo ti ipinlẹ Kwara wa lakoko yii ti fi apẹẹrẹ rere lelẹ wi pe ko tun le pada lọ s'oko ẹyin mọ, nitori pe iwaju ni yoo maa lọ, ti yoo si maa lewaju laaarin awọn akẹgbẹ rẹ. Ninu atẹjade to gbe sita lọjọ Aiku, Sannde to kọja yii, iyẹn ọjọ kọkandinlọgbọn, oṣu karun-un ti a wa yii, Arabinrin Afọlakẹ AbdulRazaq sọ pe ifirajin ati diduro lori ileri pẹlu ipinnu lo fa a ti aṣeyọri fi n wa loore-koore. O tẹ siwaju pe awọn ayipada yii lo waye loriṣiriṣi ẹka bi i ilera, eto-ẹkọ, iṣẹ ilu ati awọn ẹka to ṣe pataki, eyi to fi n pe awọn ọdọ lati maa wo awokọṣe Gomina wọn, nitori pe ifarajin lo ṣe pataki ninu iwa ọmọluabi.Bakan naa lo gba gbogbo awọn ọmọ ati olugbe ipinlẹ Kwara lamọran lati maa gbaruku ti ijọba Gomina AbdulRazaq ki iṣẹ idagbasoke le tubọ kẹsẹjare.


Awọn ogbologbo adigunjale l'Ekoo ree

Ileeṣẹ ọlọpaa ipinlẹ Eko ti kede sita wi pe ọwọ awọn ti tẹ awọn gendekunrin meji kan ti wọn fura si wi pe wọn niṣẹ meji ju iṣẹ adigunjale lọ lori afara Apọngbọn to wa lagbegbe Ebute-Ero nipinlẹ naa. Mustapha Mohammed ati Abdullahi Buba lorukọ awọn mejeeji ti a gbọ pe ọwọ palaba wọn segi ni nnkan bi agogo meji kọja iṣẹju mẹẹdogun oru, iyẹn lakoko ti wọn n digunjale lọwọ. Nigba to n f'idi iṣẹlẹ ọhun mulẹ, Benjamin Hundeyin to jẹ agbẹnusọ f'awọn ọlọpaa ipinlẹ Eko sọ pe ọpọlọpọ ẹru ti wọn ti digun gba lawọn ti ri gba lọwọ wọn. O ni ọkada Bajaj kan, tẹlifiṣan LG, ẹru mẹrindinlaadọrin ti wọn ra lori ẹrọ ayelujara ti Jumia, kọmputa alagbeka HP kan, baagi iyẹfun kan, ati kini ti wọn fi n ge irin l'awọn gba lọwọ wọn l'Ọjọbọ, Tọside, ọsẹ to kọja yii. Ọga ọlọpaa ipinlẹ naa, Abiọdun Alabi nigba to n ṣeleri wi pe awọn mejeeji yii yoo f'oju ba ile-ẹjọ, o fi ye wa pe oun ko ni i gba iwa ọdaran laaye, to si fidi rẹ mulẹ pe ojoojumọ loun yoo maa gbogun ti gbogbo awọn to ba fẹẹ sọ ipinlẹ naa di buba idigunjale.


Ẹ fọkanbalẹ o, eto aabo to peye ti wa - Ijọba Kwara f'ọkan awọn araalu Aiyegunlẹ balẹ

L'ọjọ Aiku, Sannde ana n'ijọba ipinlẹ Kwara fi ọkan gbogbo awọn ara ati olugbe ipinlẹ naa, paapaa awọn olugbe ilu Obbo Aiyegunle balẹ lori iṣẹlẹ ikọlu to waye laipẹ yii.Agbegbe naa la gbọ pe wọn ti ji awọn kan gbe, ti wọn si tun pa eeyan meji laipẹ yii, bi ẹ ko ba gbagbe. Ijọba Kwara ti wa rawọ ẹbẹ si gbogbo awọn eeyan lati ma ṣe ko ọkan wọn soke mọ, ki wọn si f'ọkan balẹ nitori pe eto aabo to peye ti wa nibẹ, nipa bi wọn ṣe da awọn oṣiṣẹ eleto aabo sibẹ. Wọn ni awọn ọlọpaa, oṣiṣẹ ologun at'awọn ileeṣẹ eleto aabo miran ni wọn ti dari lọ sibẹ lati daabo bo ẹmi ati dukia araalu. Bakan naa ni ijọba tun ba awọn mọlẹbi eeyan meji ti awọn agbebọn ṣeku pa kẹdun, ti wọn si lawọn yoo ṣe iwadii lati rọwọ to awọn ọdaran to ṣiṣẹ naa.


Gbogbo akẹkọọ lo lẹtọọ lati wọ Ijaabu lọ sileewe - Ijọba Kwara

Bi jọba ipinlẹ Kwara labẹ iṣakoso Gomina AbdulRahman AbdulRazaq ṣe paṣẹ wi pe ki wọn pada ṣilẹkun ile-ẹkọ itẹbọmi ti Oyun, bakan naa ni wọn tun kede sita pe gbogbo awọn akẹkọọ to ba nifẹẹ si i lo lẹtọọ lati wọ aṣọ ibori awọn musulumi ti a mọ si Ijaabu. Ileeṣẹ ijọba to n ri sọrọ eto ẹkọ ati idagbasoke ọmọniyan, Ministry of Education and Human Capital Development n'ipinlẹ naa lo kede ṣiṣi ile-ẹkọ naa pada l'ọjọ Ẹti, Furaidee to kọja yii.Ninu atẹjade ti akọwe agba ileeṣẹ naa, Arabinrin Mary Kẹmi Adeọṣun fi sita, o ni ijọba ti paṣẹ pe ki gbogbo olukọ ati akẹkọọ pada s'ẹnu iṣẹ ati ẹkọ wọn, ko to digba ti eto yoo pari patapata.


Akeredolu bu sẹkun nibi ikọlu awọn agbebọn si ṣọọṣi Kátólìkì

Beeyan ba ri gomina ipinlẹ Ondo, Arakunrin Oluwarotimi Akeredolu nibi ikọlu t'awọn agbebọn ṣe si ṣọọṣi Katoliki to wa niluu Ọwọ, l'ọjọ Aiku, Sannde ana, yoo mọ pe inu rẹ ko dun rara, eyi to mu ko bu sẹkun nibẹ.Awọn agbebọn mẹrin kan ni iroyin fi to wa leti wi pe wọn yawọ ṣọọṣi Katoliki ọhun, iyẹn St Francis Catholic Church, to wa ladugbo Ọwa-luwa niluu Ọwọ laaarọ kutu, ti wọn si yinbọn pa awọn olujọsin nibẹ. Wọn ni asiko ti wọn ni wọn n ṣe oore ọfẹ lati kadi isin nilẹ la gbọ pe awọn agbebọn ọhuun kọlu wọn pẹlu ibọn at'awọn nnkan ija oloro loriṣiriṣi. Gomina Akeredolu to sare de ibi iṣẹlẹ ọhun lati ilu Abuja to wa fi aidunnu rẹ han, to si ni iwa ọdaju to kọminu l'awọn agbebọn naa hu s'awọn eeyan nibi ti wọn ti n sin Ọlọrun wọn lọwọ. O bo tilẹ jẹ pe ko si ibi ti iwa buruku yii ko ti le ṣẹlẹ, sibẹ awọn ko ni i fi ọwọ yẹpẹrẹ mu un. Lẹyin to kuro ni ṣọọsṣi ti iṣẹlẹ naa ti waye, ni Gomina Akeredolu tun gba ọsibitu Ijọba apapọ, iyẹn Federal Medical Centre, FMC to wa niluu Ọwọ, nibi ti wọn ko awọn oku at'awọn to farapa nibẹ lọ fun itọju Bakan naa lo tun yọju si aafin Ọlọwọ tilu Ọwọ, Ọba Gbadegẹṣin Ogunoye, lati ba a kẹdun ikọlu naa, to si l'awọn yoo ṣe ojuṣe wọn lati ri i pe iru nnkan bẹẹ ko ni i ṣẹlẹ mọ.


Lotitọ ni wọn ji olori ijọ Katoliiki gbe ni Kogi - Ọlọpaa

Ileeṣẹ ọlọpaa ipinlẹ Kogi ti f'idi rẹ mulẹ wi pe lotitọ l'awọn agbebọn kan ti ji olori ijọ Katoliki kan to wa lagbegbe Obangede, ijọba ibilé Okehi, Rev. Fr Christopher Onotu gbe, ati pe awọn ti bẹrẹ iwadii lati gba agba ojiṣẹ Ọlọrun naa silẹ lọwọ awọn ajinigbe. Ọjọ Abamẹta ti i ṣe Satide, ọsẹ to kọja yii ni iroyin fi to wa leti wi pe awọn agbebọn naa ji Fr. Onotu gbe ninu ṣọọṣi to n ṣakoso rẹ. Nigba to n f'idi rẹ mulẹ, agbẹnusọ f'awọn ọlọpaa ipinlẹ Kogi, Williams Aya, sọ pe ọga awọn, Edward Egbuka ti ran awọn ọlọpa abẹ rẹ lati bẹrẹ iṣẹ iwadii, ki wọn si gba agba ojiṣẹ Ọlọrun naa silẹ lai farapa. AWIKONKO gbọ pe nnkan bi agogo mẹsan alẹ l'awọn ajinigbe naa yawọ inu ṣọọṣi ọhun, ti wọn si fọ oju ferese ti wọn gba wọle sinu yara ti Ojiṣẹ Ọlọrun naa n gbe, ko to di pe wọn gbe e lọ.


Onotu gbe ninu ṣọọṣi to n ṣakoso rẹ. Nigba to n f'idi rẹ mulẹ, agbẹnusọ f'awọn ọlọpaa ipinlẹ Kogi, Williams Aya, sọ pe ọga awọn, Edward Egbuka ti ran awọn ọlọpa abẹ rẹ lati bẹrẹ iṣẹ iwadii, ki wọn si gba agba ojiṣẹ Ọlọrun naa silẹ lai farapa. AWIKONKO gbọ pe nnkan bi agogo mẹsan alẹ l'awọn ajinigbe naa yawọ inu ṣọọṣi ọhun, ti wọn si fọ oju ferese ti wọn gba wọle sinu yara ti Ojiṣẹ Ọlọrun naa n gbe, ko to di pe wọn gbe e lọ. Wọn ni aarọ ana, ọjọ Aiku, Sannde l'awọn eeyan to o mọ, lakoko ti wọn lọ gbadura aarọ kutu, iyẹn Morning Mass. A tun gbọ pe ṣe ni wọn gbe mọto ojiṣẹ Ọlọrun naa lọ, ko da, ti wọn tun ko foonu rẹ mejeeji silẹ, ṣugbọn ti wọn yọ siimu ipe {SIM CARD} rẹ dani lati fi pe awọn eeyan.


Wọn ni aarọ ana, ọjọ Aiku, Sannde l'awọn eeyan to o mọ, lakoko ti wọn lọ gbadura aarọ kutu, iyẹn Morning Mass. A tun gbọ pe ṣe ni wọn gbe mọto ojiṣẹ Ọlọrun naa lọ, ko da, ti wọn tun ko foonu rẹ mejeeji silẹ, ṣugbọn ti wọn yọ siimu ipe {SIM CARD} rẹ dani lati fi pe awọn eeyan.


AbdulRazaq bu ọwọ́ lu ọmọ ọdún mẹ́tàlélọ́gbọ̀n gẹ́gẹ́ bíi amúgbálẹ̀gbẹ̀ẹ́ pàtàkì

Gomina AbdulRahman AbdulRazaq ti ipinlẹ Kwara ti bu ọwọ lu Hassan Azeez Elewu, ẹni ti ọpọ awọn eeyan mọ si Oluwanilo gẹgẹ bi amugbalẹgbẹẹ pataki lori ọrọ ofin, iyẹn Legislative Matters.Hassan Elewu, ẹni ọdun mẹtalelọgbọn naa la gbọ pe o ti figba kan ri jẹ ọkan lara awọn ọmọ ile igbimọ aṣofin ipinlẹ naa, to si tun jẹ oniṣowo nla.Ọmọ bibi ijọba ibilẹ Guusu Ilọrin (Ilorin South) ni wọn pe Oluwanilo, to kẹkọọ gboye NCE nile ẹkọ Kwara State College of Education to qa niluu Ilọrin.Rafiu Ajakaye to jẹ akọwe iroyin gomina jẹ ko ye wa pe alẹnulọrọ loun naa jẹ ninu ẹgbẹ oṣelu All Progressives Congress, APC lagbegbe rẹ.


Awa ko si lara ẹgbẹ awọn to n ṣe egboogi ibilẹ o, a da duro ni - Awọn Onigunnuko pariwo sita

Apapọ ẹgbẹ awọn oniṣẹṣe ti Igunnuko kaakiri ipinlẹ Ogun ti sọ pe awọn ko ni i gba igbesẹ ti ijọba ipinlẹ naa fẹẹ gbe lati fi wọn si abẹ akoso ẹgbẹ awọn to n ṣe egboogi ibilẹ, iyẹn Alternative Medicine Practitioners.Wọn ni iṣẹṣe, paapaa iṣẹṣe ti Igunnuko da duro ni, ati pe ẹsin abalaye ni, ti ṣiṣe ogun ibilẹ naa si da duro, eyi ti wọn fi sọ pe di da wọn papọ sabẹ ẹgbẹ kan naa ko le ṣiṣẹ rara.Iroyin to tẹ wa lọwọ laipẹ yii ni pe ijoba ipinlẹ Ogun labẹ Gomina Dapọ Abiọdun fẹẹ fi orukọ gbogbo awọn oniṣẹṣe at’awọn to n ṣe egboogi ibilẹ s’oju kan ṣoṣo, ki wọn le parapọ sabẹ ẹgbẹ kan.Ofin kan naa si ni ijọba n fẹ ko de gbogbo wọn, eyi ti wọn sọ pe ko le ṣee ṣe rara.Ṣugbọn ṣa, l’Ọjọru ti i ṣe Wẹside, ọsẹ to kọja yii l’awọn Onigunnuko naa ṣe ipade pẹlu awọn akọroyin niluu Abẹokuta, nibi ti wọn ti n fi ẹhonu wọn han si ijọba wi pe awọn ko le gba a lati wa labẹ akoso awọn to n ṣe egboogi ibilẹ, nitori pe ọtọọtọ ni wọn.Nibi ipade naa ni awọn ẹgbẹ Onigunnuko yii tun ti n rawọ ẹbẹ s’ijọba lati maa fi ofin mu ẹnikẹni to ba n pe ara rẹ ni Ọba Igunnuko n’ipinlẹ naa, ki wọn si f’oju iru ẹni bẹẹ ba ile ẹjọ, nitori pe ayederu ni iru ẹni bẹẹ jẹ.Agbẹnusọ ẹgbẹ àwọn Onigunnuko, Oloye Ọdunayọ Ọsanyintolu nigba to n sọrọ, sọ pe awọn ni lati tete pariwo sita, ki ijọba ipinlẹ Ogun ma lọ ṣe aṣiṣe nipa dida wọn papọ mọ ẹgbẹ àwọn to n ṣe egboogi ibilẹ.Oloye Ọsanyintolu, ẹni to tun jẹ Sinaba f’awọn Onigunnuko n’ipinlẹ naa tun fi kun ọrọ rẹ pe awọn to n ṣe egboogi ibilẹ nilo iwe ẹri gẹgẹ bi iṣẹ wọn, ṣugbọn ti eyi t’awọn n ṣe jẹ ẹsin abalaye bi awọn ẹsin yooku.Bakan naa lo fi kun ọrọ rẹ pe ẹgbẹ awọn ti Oloye Dauda Adejola jẹ olori wọn, ti Oloye Akeem Kareem Ogunrinde si jẹ akọwe gangan ni ojulowo, to si ni ayederu pọmbele ni ẹgbẹ ti Tajudeen Ajilekege to n pe ara rẹ ni Ọba Igunnuko.O ni ẹsin Igunnuko ko ni nnkan ṣe pẹlu ọrọ jijẹ oye ọba, to si ni ki ijọba ma ṣe gba awọn nnkan ti ko jẹ otitọ gbọ ninu dida wọn papọ mọ ẹgbẹ awọn to n ṣe egboogi ibilẹ, iyẹn Traditional Medicine.


June 12: Adérìnókùn kọminú lórí àìsí iṣẹ́ f'áwọn ọ̀dọ́, ètò ọrọ̀ ajé tó dẹnu kọlẹ̀

Akinruyiwa tilu Owu, Oloye Olumide Aderinokun ti fi aidunnu rẹ han lori aisi iṣẹ f'awọn ọdọ, eto ọrọ aje to dẹnu kọlẹ lorileede Naijiria, to si ni ijọba to wa nita lakoko yii ti kuna ojuṣe wọn f'awọn araalu.Ọjọ Aiku, Sannde ana ni Oloye Aderinokun, ẹni to tun jẹ oludije sipo ile igbimọ aṣofin agba orileede yii lati aarin gbungbun ipinlẹ Ogun labẹ asia ẹgbẹ oṣelu Peoples Democratic Party, PDP sọrọ naa jade.Aderinokun sọrọ yii lakoko to n rin pẹlu awọn eeyan rẹ lọ sile Oloogbe Moshood Kaṣimawo Ọlawale Abiọla, ẹni to jawe olubori nibi idibo apapọ ti ọdun 1993.Irin naa la gbọ pe wọn rin lati gbagede iṣere ti Panṣẹkẹ to wa niluu Abẹokuta lọ sile Oloogbe Abiọla to wa loju ọna aafin Agura tiluu Gbagura.Awọn alatilẹyin ti ko din ni ẹgbẹrun meji la gbọ pe wọn kọwọrin pẹlu Akinruyiwa tilu Owu ninu irin naa to pari si agbegbe Oke-Itoku niluu Abẹokuta ti i ṣe olu-ilu ipinlẹ Ogun.Nibi eto ọhun ni Oloye Aderinokun tun ti fun ọpọ awọn ọlọkada ni ẹbun epo rọbii ọfẹ lati fi mọ riri ipa ti wọn n ko lẹka eto igbokegbodo ọkọ, paapaa lakoko eto idibo.Ninu ọrọ rẹ, Aderinokun sọ pe"Ebi pọ niluu, ko si iṣẹ f'awọn ọdọ, awọn ọlọja ati agbẹ ko le ṣiṣẹ nitori eto ọrọ aje to dẹnukọlẹ. June 12 tun ti ji dide pada nitori pe o wa lara itan gẹgẹ bi orileede. Irin yii ki i ṣe nipa ipolongo idibo. O jẹ itaniji fun awọn eeyan wa ti ko nifẹ si iṣakoso ti ko dara lorileede yii"Bakan naa lo ṣe ileri lati maa gbaruku ti idile Oloogbe Abiọla ni gbogbo igba nipa sisọ irin naa di ti ọlọdọọdun lati maa fi ṣe iranti eto idibo ọdun 1993 to wa lara itan orileede Naijiria.


June 12: 'Otogẹ' ti jẹ ka mọ pataki eto ìjọba àwa-ara-wa - AbdulRazaq

Gomina AbdulRahman AbdulRazaq ti ipinlẹ Kwara ti jẹ ko di mimọ pe gbigba ijọba kuro lọwọ iṣakoso ana nipinlẹ naa ti jẹ k'awọn araalu mọ pataki eto ijọba àwa-ara-wa.AbdulRazaq sọ eyi nibi ayajọ ọjọ eto oṣelu awa-ara-wa ti June 12 to waye lọjọ Aiku, Sannde ana n'ipinlẹ Kwara.Nibẹ lo ti jẹ ko di mimọ pe oun ri i daju pe awọn araalu ni anfaani si awọn idagbasoke alailẹgbẹ ti awọn iṣakoso to ti kọja lọ ko ṣe fun wọn.Ninu ọrọ rẹ, o ni "Mo darapọ mọ gbogbo awọn alakikanju kaakiri agbaye lati saami ayajọ ayẹyẹ June 12 to jẹ ayajọ ọjọ oṣelu awa-ara-wa, ti wọn fi sọri gbogbo awọn akọni l'ọkunrin ati l'obinrin, paapaa julọ Oloogbe Moshood Kaṣimawo Ọlawale Abiọla, GCFR."Ọjọ yii ran wa leti abala kan ninu itan nigba ti awọn ọmọ Naijiria fi orikori, fikunlukun lati lewaju eto ijọba àwa-ara-wa pẹlu afojusun lati ni ọjọ iwaju rere fun ilẹ wa."Ọkan lara awọn ilakaka nibi apoti ibo, iṣakoso wa n'ipinlẹ Kwara si lọ ni ibamu pẹlu afojusun eeyan lasan to n fẹ ọpọ. Eyi si ṣalaye afojusun wa nipa fifun gbogbo ọmọ Kwara ni ẹtọ si ipilẹ lati gun oke agba, nipa pipese eto ilera gidi ati oriṣiriṣi anfaani fun gbogbo eeyan. "Lẹyin ti a ti mu ipinlẹ Kwara kuro ninu jija ijọba lole awọn dukia wọn, ai san owo oṣu ati ajẹmọnu deedee...inu wa dun wi pe iṣakoso Otogẹ wa lonii ti mu ifọmọniyanṣe ati iwa ọmọluabi si ojuṣe."


June 12: Gomina AbdulRazaq ti ṣiṣẹ to le jẹ ko pada lẹẹkeji - Awọn akẹkọọ Kwara sọrọ idaniloju

Gbogbo awọn akẹkọọ kaakiri ipinlẹ Kwara l'ọjọ Aiku, Sannde to kọja ni wọn dide iwọde lati fi imọriri wọn han lori idagbasoke to de ba eto ẹkọ kaakiri ipinlẹ naa, ati anfaani t'awọn akẹkọọ n jẹ.  Iwọde naa ni wọn fi saami ayẹyẹ ayajọ ọjọ eto oṣelu awa-ara-wa, eyi ti ijọba ipinlẹ naa n fi si ojuṣe latigba to ti gba ijọba lọdun 2019. Nibi iwọde ọhun ni apapọ ẹgbẹ awọn akẹkọọ yii ti ṣe ileri wi pe awọn yoo gbauruku ti ipadasipo Gomina AbdulRahman AbdulRazaq lẹẹkeji, pẹlu bi wọn ṣe sọ pe iṣakoso rẹ n tẹ awọn lọrun. Ẹgbẹ kan ti wọn pe ni AbdulRahman AbdulRazaq Students' Support Group (AASSG) ti Kọmureedi Salami Wasiu Onidugbe jẹ olori wọn lo ṣe iwọde ọhun.Nibẹ ni wọn ti jẹ ko di mimọ pe ipa gomina lati gbe ile ẹkọ Kọlẹẹji dide, sisan owo iranwọ lasiko, atunṣe awọn yara ikẹkọọ ati ọfiisi, gbigba awọn olukọ to dangajia, pẹlu awọn miran lo wu wọn lori lati ri i pe awọn gbaruku ti bi gomina naa yoo ṣe pada sipo lẹẹkeji, ko le tubọ raaye lati pari awọn akanṣe iṣẹ to dawọ le.Ninu ọrọ Onidugbe to lewaju wọn o sọ pe"A wa nibi lonii lati fi ye Gomina AbdulRahman AbdulRazaq wi pe o yẹ lẹni to n pada s'ipo naa lẹẹkeji, nitori to ti ṣe iṣẹ ribiribi nipa idagbasoke loriṣiriṣi ẹka eto iṣejọba, paapaa eto ẹkọ. "Ẹni to ba ṣe daadaa lakọkọ ni lati pada lẹẹkeji. A ṣe agbekalẹ iwọde yii lati sọ fun gbogbo ọmọ ipinlẹ Kwara wi pe Gomina AbdulRazaq ti ṣe daadaa, fun idi eyi, o nilo lati ṣe saa keji."


Awọn agbebọn tun kọlu awọn arinrin-ajo mẹrin l'Ọṣun, diẹ lo ku ki wọn ji wọn gbe

Bi ki i ba a ṣe ori to ko awọn arinrin-ajo mẹrin kan ti a fi orukọ bo laṣiri yọ lọwọ awọn agbebọn ni, boya ohun ti a n kọ yii kọ lao ba maa kọ, ṣugbọn ti wọn n pada dupẹ lọwọ ẹlẹda wọn bayii. Ileeṣẹ eleto aabo ilẹ Yoruba ti a mọ si Amọtẹkun, ẹka t'ipinlẹ Ọṣun ti f'idi rẹ mulẹ wi pe ori ti kọ awọn arinrin-ajo mẹrin kan yọ lọwọ ikọlu awọn agbebọn ti wọn da wọn lọna pẹlu ibọn loju ọna atijọ ti Ila Ọrangun si Ijabe, ipinlẹ naa. Gẹgẹ bi iroyin to tẹ wa lọwọ ṣe sọ, a gbọ pe ṣe lawọn agbebọn naa dena de awọn arinrin-ajo yii pẹlu ibọn at'awọn nnkan ija oloro. Wọn ni b'awọn agbebọn naa ṣe kọlu awọn arinrin-ajọ ni wọn ti ranṣẹ s'awọn oṣiṣẹ eleto aabo Amọtẹkun, t'awọn yẹn si sare debẹ lati ṣe iranwọ fun wọn. AWIKONKO gbọ pe owọ pada tẹ ọkan lara awọn agbebọn naa, nigba ti awọn yooku rẹ raaye na papa bora. Wọn l'awọn arinrin-ajo mẹrẹẹrin yii ni wọn farapa yannayanna.


Wọn ni b'awọn agbebọn naa ṣe kọlu awọn arinrin-ajọ ni wọn ti ranṣẹ s'awọn oṣiṣẹ eleto aabo Amọtẹkun, t'awọn yẹn si sare debẹ lati ṣe iranwọ fun wọn. AWIKONKO gbọ pe owọ pada tẹ ọkan lara awọn agbebọn naa, nigba ti awọn yooku rẹ raaye na papa bora. Wọn l'awọn arinrin-ajo mẹrẹẹrin yii ni wọn farapa yannayanna. N'igba to n f'idi rẹ mulẹ, Amitolu Shittu, to jẹ adari ileeṣẹ naa sọ pe iwadii ti bẹrẹ lori ọkan lara awọn agbebọn tọwọ tẹ, ati pe awọn to farapa ti wa nibi ti wọn ti n gba itọju lọwọ.


N'igba to n f'idi rẹ mulẹ, Amitolu Shittu, to jẹ adari ileeṣẹ naa sọ pe iwadii ti bẹrẹ lori ọkan lara awọn agbebọn tọwọ tẹ, ati pe awọn to farapa ti wa nibi ti wọn ti n gba itọju lọwọ.


Wọn ti tu Biṣọọbu ijọ Anglican ati iyawo rẹ ti wọn jigbe silẹ o

Bo tilẹ jẹ pe ọkan Biṣọọbu kan ati yawo rẹ ti awọn ajinigbe jigbe loju ọna Jẹbba laipẹ yii ko ti i balẹ, sibẹ, idunnu nla lo jẹ fun wọn pẹlu awọn eeyan wọn lori b'awọn ajinigbe ṣe tu wọn silẹ. Biṣọọbu Adeyinka Aderọgba, iyawo rẹ ati awakọ wọn l'awọn ajinigbe jigbe laipẹ yii, ti wọn si ti gba itusilẹ lẹyin wakati mejidinlaadọta ti wọn ji wọn gbe.Gẹlẹ ti wọn gba itusilẹ la gbọ pe wọn ti ko wọn lọ si ile iwosan lati gba itọju latari wahala ati idaamu ti wọn koju lahamọ awọn ajinigbe.Ohun ti a ko ti i gbọ bayii ni pe boya wọn san owo f'awọn ajinigbe naa ko to di pe wọn gba itusilẹ tabi wọn ko san.


Lotitọ ni wọn ji awọn ọmọ ijọ Sẹlẹ meji gbe l'Ogun - Ọlọpaa

Ileeṣẹ ọlọpaa ipinlẹ Ogun ti f'idi rẹ mulẹ wi pe lotitọ l'awọn agbebọn kọlu ijọ Sẹlẹ kan to wa niluu Wasimi, ijọba ibilẹ Ewekoro, ti wọn si ji awọn olujọsin meji gbe salọ nibẹ. DSP Abimbọla Oyeyẹmo ti jẹ agbẹnusọ f'awọn ọlọpaa ipinlẹ naa lo fi idi ọrọ yii mulẹ lẹyin ọpọlọpọ awuyewuye to ti lọ kaakiri igboro nipa iṣẹlẹ ọhun. Oyeyẹmi sọ pe awọn ọlọpaa ti bẹrẹ iwadii lati ri i pe wọn gba awọn Wolii naa jade kuro lahamọ awọn to ji wọn gbe. Iroyin to tẹ AWIKONKO lọwọ sọ pe nnkan bi agogo mọkanla alẹ ọjọ Aiku ti i ṣe Mọnde to kọja yii l'awọn ajinigbe naa ji Oluwaṣeun Ajọsẹ ati Dagunro Ayọbami. "A ti n gbe igbesẹ lati ri i pe a gba awọn meji ti wọn jigbe naa silẹ layọ ati alaafia lai farapa. Ojuṣe ọlọpaa ni lati daabo bo ẹmi ati dukia araalu kaakiri ipinlẹ yii lai bẹru.” Oyeyẹmi ṣalaye.


Ẹ wá wo iṣẹ́ ìyanu tí Àlùbọ́sà n ṣe ní ààgọ ara

Ṣebí ohun tó bá jọnilójú, ni Yorùbá n sọ wí pé ó yanilẹ́nu. Àwọn onímọ̀ ìjìnlẹ̀ sáyẹ́nsì kan ní ìlú CHINA ti jẹ́ kó yé wa wí pé ìwádìí tuntun tí fìdí rẹ̀ múlẹ̀ wí pé ÀLÙBỌ́SÀ (kò báà ṣe pupa tàbí funfun) le wo ÌBÀ, Ẹ̀FỌ̀RÌ ÀBAADÌ, àti gbogbo KÒKÒRÒ ara pátá, kò báà jẹ́ kòkòrò inú eyín, inú ẹ̀jẹ̀, inú ojú tàbí èyí tó wà nínú etí. Kódà, ó n ṣiṣẹ́ fún ÒTÚTÙ àti àwọn àìsàn mìí tí n bá ẹ̀dá jà nínú ara.Láti lo àlùbọ́sà fún ìwòsàn ara, ohun tí ẹ ó ṣe ni wí pé:-(1) Ẹ ó la àlùbọ́sà náà sí méjì tàbí iye tí ẹ bá le làá sí. (2) Ẹ́ wàá ṣí ojú àlùbọ́sà náà dé àtẹ́lẹsẹ̀ yín tí ẹ bá ti fẹ́ sùn lálẹ́. Lẹ́yìn èyí ni. (3) Ẹ ó wọ àwọ̀tẹ́lẹ̀-ẹṣẹ̀ (sock) leé kó le mu dúró.


(2) Ẹ́ wàá ṣí ojú àlùbọ́sà náà dé àtẹ́lẹsẹ̀ yín tí ẹ bá ti fẹ́ sùn lálẹ́. Lẹ́yìn èyí ni. (3) Ẹ ó wọ àwọ̀tẹ́lẹ̀-ẹṣẹ̀ (sock) leé kó le mu dúró. Báyìí ni yóò wà títí di àárọ̀ ọjọ́ kejì. Kí ilẹ̀ tó mọ́, gbogbo kòkòrò àti àìsàn tó wà láàgọ̀ ara pátá ni àlùbọ́sà náà yóò ti fà jáde síta tí àlááfíà yóò sì dé bá àgò ara yín*. Ẹ wá le padà ṣe èyí níye ìgbà tó bá wù yín, kò sí ewu níbẹ̀ rárá.Babaláwo s'óògùn àìkú fọ́mọdé, o ní kò ṣiṣẹ́.


Báyìí ni yóò wà títí di àárọ̀ ọjọ́ kejì. Kí ilẹ̀ tó mọ́, gbogbo kòkòrò àti àìsàn tó wà láàgọ̀ ara pátá ni àlùbọ́sà náà yóò ti fà jáde síta tí àlááfíà yóò sì dé bá àgò ara yín*. Ẹ wá le padà ṣe èyí níye ìgbà tó bá wù yín, kò sí ewu níbẹ̀ rárá.Babaláwo s'óògùn àìkú fọ́mọdé, o ní kò ṣiṣẹ́. Ẹ dákun, ṣe ọmọ náà ti kú ná ni? Àwàdà lásán ni mo sebí nígbà tí mo kọ́kọ́ gbọ́ àbájáde ìwádìí náà, ṣùgbọ́n nígbà tí mo padà finmú fínlẹ̀ dáada, mo ri dájú wí pé òtító ni. Àwọn Yorùbá sìbọ̀, wọ́n ní danwò ló bí ìyá òkèrè.Àwọn ènìyàn ti bẹ̀rẹ̀ sí ní dán orísìí ògùn yìí wò ni àwọn ìlú òkè òkun, gbogbo wọn náà ló sì n jẹ́ri sí i wí pé a-jẹ́-bí-idán ni ògùn náà.Oríṣìí àìsàn wo ló n ba yín jà láàgò ara, ṣé ÀWỌ́KÁ ni tàbí ARA RÍRO?


Ẹ dákun, ṣe ọmọ náà ti kú ná ni? Àwàdà lásán ni mo sebí nígbà tí mo kọ́kọ́ gbọ́ àbájáde ìwádìí náà, ṣùgbọ́n nígbà tí mo padà finmú fínlẹ̀ dáada, mo ri dájú wí pé òtító ni. Àwọn Yorùbá sìbọ̀, wọ́n ní danwò ló bí ìyá òkèrè.Àwọn ènìyàn ti bẹ̀rẹ̀ sí ní dán orísìí ògùn yìí wò ni àwọn ìlú òkè òkun, gbogbo wọn náà ló sì n jẹ́ri sí i wí pé a-jẹ́-bí-idán ni ògùn náà.Oríṣìí àìsàn wo ló n ba yín jà láàgò ara, ṣé ÀWỌ́KÁ ni tàbí ARA RÍRO? Kò bá jẹ́ kòkòrò ara tàbí AKỌ IBÀ? Ẹ̀yin ẹ sáà ti fi àlùbọ́sà sí àtẹ́lẹsẹ̀ yín sùn, ó dájú wí pé ẹ ó padà fi ọpẹ́ fún Ọlọ́run ọba ni. Àlùbọ́sà ní agbára láti gbé kòkòrò tàbí àrùn míì sínú, ìdí nìyìí tí wọ́n fi n gbà wá nímọ̀ràn láti yẹra fún jíjẹ ààbọ̀ àlùbọ́sà tí wọ́n ti gé tó ti di ọjọ́ kejì.


Kò bá jẹ́ kòkòrò ara tàbí AKỌ IBÀ? Ẹ̀yin ẹ sáà ti fi àlùbọ́sà sí àtẹ́lẹsẹ̀ yín sùn, ó dájú wí pé ẹ ó padà fi ọpẹ́ fún Ọlọ́run ọba ni. Àlùbọ́sà ní agbára láti gbé kòkòrò tàbí àrùn míì sínú, ìdí nìyìí tí wọ́n fi n gbà wá nímọ̀ràn láti yẹra fún jíjẹ ààbọ̀ àlùbọ́sà tí wọ́n ti gé tó ti di ọjọ́ kejì.


Idi ti mo fi mu Okowa gẹgẹ bi igbakeji mi - Atiku

Oludije sipo aarẹ orileede Naijiria labẹ asia ẹgbẹ oṣelu Peoples Democratic Party, PDP, Atiku Abubakar ti sọ pe Gomina ipinlẹ Delta, Ifeanyi Okowa ni ẹni toun fẹẹ lo gẹgẹ bi igbakeji oun. Atiku lo sọrọ naa laipẹ yii lori ikanni ayelujara rẹ lati fi to gbogbo ọmọ Naijiria leti, bi wọn ti ṣe n reti ẹni ti yoo kede gẹgẹ bi igbakeji rẹ, ti wọn yoo jọ dije lọdun 2023 to n bọ lọna. Iroyin to tẹ wa lọwọ sọ pe Gomina Nyesom Wike ti ipinlẹ Rivers ati Gomina Ifeanyi Okowa ni wọn wa nilẹ, ti Atiku n woju ẹni ti yoo mu laaarin wọn, ṣugbọn ni bayii, o ti kede ẹni ti ọkan rẹ yan sita. Nigba to n kede, o ni "lati mu igbakeji mi jẹ ohun to ṣoro, ṣugbọn mi o bẹru lati gbe igbesẹ naa."


Lẹyin Ọbasanjọ, ko si oloṣelu to sin ipinlẹ Ogun to mi - Amosun pariwo sita

Gomina ana nipinlẹ Ogun, Sẹnetọ Ibikunle Amosun ti sọ pe fun anfaani ki ipo aarẹ le wa si ilẹ Yoruba loun ṣe juwọ silẹ lasiko eto idibo abẹle ẹgbẹ oṣelu All Progressives Congress, APC to kọja yii.O sọrọ naa lasiko to n ba awọn alatilẹyin rẹ ti wọn waa ki i kaabọ lati ilu Abuja to ti lọọ dije nibi ibo abẹle funpo aarẹ labẹ asia ẹgbẹ oṣelu APC, eyi to waye ni Gbọngan Alake, to wa ni Abẹokuta l’Ọjọbọ, Tọsidee, ọsẹ yii.Gomina tẹlẹ naa ni atilẹyin ti awọn gomina ilẹ Hausa ṣe fun awọn oludije lati apa Guusu lo fa a ti oun fi juwọ silẹ fun Aṣiwaju Bọla Tinubu lasiko idibo abẹle naa.O ṣalaye pe oun ko ka a si dandan lati di aṣoju ti ẹgbẹ yoo fa kalẹ lasiko idibo abẹle naa. O ni ida ogun ninu ọgọrun ni ifẹ ọkan oun lati di oludije fun ẹgbẹ naa, nigba ti ida ọgọrin ọkan oun wa fun ifẹ ilẹ Yoruba ati orileede Naijiria.
Siwaju si i, o ni ohun ti awọn wo ti igbesẹ naa fi waye pẹlu awọn oludije lati ilẹ Yoruba ni pe bi awọn ba fẹ ki ipo aarẹ wa si ilẹ Yoruba, awọn gbọdọ fi imọ ṣọkan, ki awọn si gbagbe erongba ọkan ẹnikọọkan fun anfaani awọn eeyan agbegbe iha Guusu, paapaa ju lọ, ilẹ Yoruba.O ni yatọ si Oloye Oluṣẹgun Ọbasanjọ, ko si ẹnikẹni, boya o ti ku tabi o wa laaye, to sin ipinlẹ Ogun bii toun.Bẹẹ lo rọ awọn alatilẹyin rẹ pe gbogbo ifẹ, atilẹyin ati adura ti wọn n ṣe fun oun, ki wọn tubọ tẹsiwaju, ṣugbọn ki wọn nawọ rẹ si ẹni ti ẹgbẹ fa kalẹ lati dije dupo aarẹ lorukọ ẹgbẹ oṣelu APC, ki wọn si ṣe atilẹyin fun un ko le rọwọ mu lasiko ibo ọdun to n bọ.


Gomina Akeredolu ati iyawo ẹ bu s'ẹkun nita gbangba

Gomina Oluwarotimi Akeredolu ti ipinlẹ Ondo ati iyawo rẹ, Arabinrin Betty Anyanwu Akeredolu ti bu sẹkun ninu ijọ Saint Francis Catholic Church, to wa ladugbo Ọwaluwa, niluu Ọwọ, iyẹn nibi ti awọn agbebọn kan ti wa ṣe ikọlu s'awọn ọmọ ijọ naa lọjọ isinmi to kọja lọhun. Nibẹ lo ti tẹnu mọ ọn wi pe oun ti kuna awọn eeyan oun latari aile daabo bo awọn to fi ibo gbe oun wọle ninu eto idibo to kọja lọ. Ọjọ Ẹti ti i ṣe Furaide to kọja yii ni wọn ṣe isin ikẹyin fun awọn mejilelogun ninu ogoji awọn ti wọn kagbako iku nibi ikọlu ọhun. Gomina Rotimi Akeredolu, wa ṣe ileri wi pe oun yoo sa ipa oun debi wi pe iru nnkan bẹẹ ko tun ni i ṣẹlẹ mọ, nitori pe oun gba pe ọta pọ fun wọn, ṣugbọn awọn yoo bori gbogbo wọn. Ninu ọrọ rẹ, o sọ pe “A ti kuna lati daabo bo awọn eeyan wọnyi. Ki i ṣe nitori pe a ko gbiyanju, ṣugbọn bi ko ṣe nitori pe awọn alagbara buburu ti wọn wa ni odi keji lagbara, wọn si ni igi lẹyin ọgba.


Gomina Rotimi Akeredolu, wa ṣe ileri wi pe oun yoo sa ipa oun debi wi pe iru nnkan bẹẹ ko tun ni i ṣẹlẹ mọ, nitori pe oun gba pe ọta pọ fun wọn, ṣugbọn awọn yoo bori gbogbo wọn. Ninu ọrọ rẹ, o sọ pe “A ti kuna lati daabo bo awọn eeyan wọnyi. Ki i ṣe nitori pe a ko gbiyanju, ṣugbọn bi ko ṣe nitori pe awọn alagbara buburu ti wọn wa ni odi keji lagbara, wọn si ni igi lẹyin ọgba. Wọn ko le maa j'ọba lọ lori wa lọ titi. “N'igba ti mo ri awọn ori to sun lọ nibi, o tunmọ si ọpọ nnkan. Ohun to ṣẹlẹ si wa n'ipinlẹ Ondo kọja afẹnusọ.


Wọn ko le maa j'ọba lọ lori wa lọ titi. “N'igba ti mo ri awọn ori to sun lọ nibi, o tunmọ si ọpọ nnkan. Ohun to ṣẹlẹ si wa n'ipinlẹ Ondo kọja afẹnusọ. Ọpọ ọrọ la le fi ṣe apejuwe rẹ: iwa buburu, ọdaju. Ṣugbọn mo ni igbagbọ wi pe a ṣ maa ri awọn ọrọ ti a le fi ṣapejuwe rẹ, ṣugbọn lasiko yii, mi o ti i mọ ohun ti mo le sọ.“Awọn oku mejilelogun lo wa ninu gbọngan yii. Diẹ ninu wọn ni wọn ti sinku wọn nitori pe awọn eeyan wọn ko le duro de iru ọjọ oni.


Ọpọ ọrọ la le fi ṣe apejuwe rẹ: iwa buburu, ọdaju. Ṣugbọn mo ni igbagbọ wi pe a ṣ maa ri awọn ọrọ ti a le fi ṣapejuwe rẹ, ṣugbọn lasiko yii, mi o ti i mọ ohun ti mo le sọ.“Awọn oku mejilelogun lo wa ninu gbọngan yii. Diẹ ninu wọn ni wọn ti sinku wọn nitori pe awọn eeyan wọn ko le duro de iru ọjọ oni. Ṣugbọn nigba ti a ka gbẹyin, awọn ẹranko buburu yii wa sinu ijọ, wọn si pa ogoji eeyan nipakupa.” Nigba toun naa n sọrọ, olori ijọ naa, Biṣọọbu ijọ Ondo Catholic Diocese, Ọmọwe Jude Arogundade, sọ pe Gomina Akeredolu ko kuna nipa didaabo bo awọn eeyan rẹ. “Ẹ ko kuna, akikanju ologun lẹ jẹ. Ipinnu ati itara yin lati daabo bo gbogbo awọn to dibo yan yin ko ṣee sọ.


Ṣugbọn nigba ti a ka gbẹyin, awọn ẹranko buburu yii wa sinu ijọ, wọn si pa ogoji eeyan nipakupa.” Nigba toun naa n sọrọ, olori ijọ naa, Biṣọọbu ijọ Ondo Catholic Diocese, Ọmọwe Jude Arogundade, sọ pe Gomina Akeredolu ko kuna nipa didaabo bo awọn eeyan rẹ. “Ẹ ko kuna, akikanju ologun lẹ jẹ. Ipinnu ati itara yin lati daabo bo gbogbo awọn to dibo yan yin ko ṣee sọ. Ẹ ti gbiyanju agbara yin.”


Ifọrọwanilẹnuwo ati idanwo igbega f'awọn oṣiṣẹ TESCOM ni Kwara waye lonii

Ijọba ipinlẹ Kwara labẹ Gomina AbdulRahman  AbdulRazaq ti gbe awọn ọjọ ti ifọrọwanilẹnuwo yoo waye fun gbogbo oṣiṣẹ ajọ TESCOM nipinlẹ naa, iyẹn Teaching Service Commission sita. Awọn oṣiṣẹ TESCOM ti ọdun 2018, 2019, 2020 ati 2021 ti wọn ti yẹ fun igbega la gbọ pe ajọ TESCOM sọ fun wi pe ki wọn lọ maa gbaradi lati kopa ninu ifọrọwanilẹnuwo ati idanwo lati bọ si pele to ga. Gbogbo awọn oṣiṣẹ ati awọn olukọ, iyẹn Teaching and Non-Teaching Staff  ti ọrọ yii kan la gbọ pe wọn ti n mura silẹ fun ọjọ naa lasiko ti a pari akojọpọ iroyin yii.Alaga apapọ fun ajọ TESCOM nipinlẹ naa, Mallam Bello Tauheed Abubakar lo fi ọrọ naa lede wi pe lẹyin ti Gomina AbdulRazaq ti bu ọwọ luu pe ki wọn lọ bẹrẹ eto igbega, lo mu ki wọn pinnu ọjọ ti eto ọhun yoo bẹrẹ. Ninu atẹjade ti akọwe iroyin ajọ naa, Jide Abọlarin fi sita, lo ti jẹ ko di mimọ pe gbogbo awọn oṣiṣẹ ti wọn wa ni ipele keje titi de ipele kẹwaa, iyẹn Grade Level 07 to 10  ati awọn to wa ni ipele kẹrinla si ipele kẹtadinlogun, Grade Level 14 to 17 ni wọn yoo lanfaani lati kopa, to si jẹ ko di mimọ pe oni, ọjọ Abamẹta ti i ṣe Satide ni wọn yoo bẹrẹ niluu Ilọrin. Abọlarin sọ pe ile-ẹkọ girama ti St Anthony Secondary School to wa niluu Ilọrin l'awọn ipele keje si ipele kẹwaa yoo ti ṣe ifọrọwanilẹnuwo ti wọn, bẹrẹ lati agogo mẹjọ si agogo mọkanla owurọ. Bẹẹ lo sọ pe awọn to wa ni ipele kẹrinla si ikẹtadinlogun yoo ṣe idanwo ti wọn ni ile-ẹkọ C&S College, to wa niluu Ilọrin, bẹrẹ lati agogo mẹjọ aarọ si mọkanla aarọ bakan naa O tun fi kun ọrọ rẹ wi pe awọn oṣiṣẹ ti wọn wa ni ipele keje si ipele kẹwaa, ati ipele kẹrinla si ipele kẹrindinlogun, iyẹn n'ijọba ibilẹ Kwara South ati Kwara North yoo tun ṣe idanwo ti wọn lonii, Satide, bẹrẹ lati agogo mejila ọsan si agogo marun-un irọlẹ, ati pe olu ileeṣẹ wọn nipinlẹ naa ni yoo ti waye.


Ijọba Kwara bẹrẹ ofin wiwọ aṣọ Yunifọọmu f'awọn Ọlọkada ati oni Maruwa

Lojuna lati jẹ ki eto aabo to peye tubọ wa fun ẹmi ati dukia awọn araalu, ijọba ipinlẹ Kwara labẹ Gomina AbdulRahman AbdulRazaq ti sọ pe ofin naa yoo bẹrẹ si i fi ẹsẹ mulẹ bayii fun gbogbo awọn to n gun ọkada ati awọn to n wa kẹkẹ ẹlẹsẹ mẹta ti a mọ si Maruwa lati maa wọ aṣọ kan naa. Yatọ si aṣọ kan naa ti wọn pe ni Yunifọọmu, gbogbo ọlakada ati awọn to n wa maruwa ni yoo tun ni kaadi idanimọ, lati le mọ awọn to n sare wọle laaarin wọn. Eyi lo waye lẹyin ti ijọba ipinlẹ Eko labẹ iṣakoso Gomina Babajide Sanwo-Olu fi ofin de awọn ọlọkada, ti wọn si ni ipinlẹ miran ni gbogbo awọn ọlọkada ti wọn le danu n'ipinlẹ Eko gba lọ, eyi ti ipinlẹ Kwara naa ko gbẹyin. Iroyin to tẹ wa lọwọ sọ pe ọpọ awọn eeyan, paapaa ajoji ni wọn ti wọ ipinlẹ Kwara bayii lati maa fi ọkada pẹlu maruwa ṣiṣẹ aje, ti wọn si l'awọn kan fẹ maa fi jale ati jibiti kaakiri. Eyi ni wọn lo mu ki ijọba Kwara dide lati bẹrẹ si i fun gbogbo awọn ọlọkada ati awọn oni maruwa ni kaadi idanimọ pẹlu aṣọ lati le da ojulowo mọ laaarin wọn, lojuna lati jẹ ki eto aabo to peye wa. Ijọba Kwara ti sọ pe ọfẹ ni kaadi idanimọ ati awọn aṣọ naa to ti ni aami eto aabo lara, fun anfaani araalu si ni.


Iroyin to tẹ wa lọwọ sọ pe ọpọ awọn eeyan, paapaa ajoji ni wọn ti wọ ipinlẹ Kwara bayii lati maa fi ọkada pẹlu maruwa ṣiṣẹ aje, ti wọn si l'awọn kan fẹ maa fi jale ati jibiti kaakiri. Eyi ni wọn lo mu ki ijọba Kwara dide lati bẹrẹ si i fun gbogbo awọn ọlọkada ati awọn oni maruwa ni kaadi idanimọ pẹlu aṣọ lati le da ojulowo mọ laaarin wọn, lojuna lati jẹ ki eto aabo to peye wa. Ijọba Kwara ti sọ pe ọfẹ ni kaadi idanimọ ati awọn aṣọ naa to ti ni aami eto aabo lara, fun anfaani araalu si ni. A gbọ pe ofin naa yoo bẹrẹ si i fi ẹsẹ mulẹ daadaa, bẹrẹ lati ọjọ kin-in-ni, oṣu kẹjọ, ọdun yii, ti wọn si n gba gbogbo awọn ọlọkada ati oni maruwa lamọran lati tete lọ gba kaadi idanimọ ati aṣọ ti wọn ko to di pe o pẹ ju. Ninu atẹjade ti Ọgbẹni Temi Kọlawọle to jẹ akọwe fun
igbimọ ileeṣẹ to n ri sọrọ ilanilọyẹ eto irinna, Kwara State Transport
Sanitization Committee fi sita lo tun ti jẹ ko di mimọ pe gbogbo awọn ti ọwọ ba tẹ wi pe wọn ko ni awọn aami idanimọ yii ni wọn yoo le danu kuro ni ipinlẹ naa.O ni gbogbo awọn ti wọn ba tun lọ orukọ miran si aṣọ ti ijọba ti pese silẹ fun wọn yii ni wọn yoo fi oju winna ofin, nitori pe wọn ko ni i faaye gba iwa ibajẹ, tabi lati maa lo anfaani eto ọhun fi ṣiṣẹ ibi.


A gbọ pe ofin naa yoo bẹrẹ si i fi ẹsẹ mulẹ daadaa, bẹrẹ lati ọjọ kin-in-ni, oṣu kẹjọ, ọdun yii, ti wọn si n gba gbogbo awọn ọlọkada ati oni maruwa lamọran lati tete lọ gba kaadi idanimọ ati aṣọ ti wọn ko to di pe o pẹ ju. Ninu atẹjade ti Ọgbẹni Temi Kọlawọle to jẹ akọwe fun
igbimọ ileeṣẹ to n ri sọrọ ilanilọyẹ eto irinna, Kwara State Transport
Sanitization Committee fi sita lo tun ti jẹ ko di mimọ pe gbogbo awọn ti ọwọ ba tẹ wi pe wọn ko ni awọn aami idanimọ yii ni wọn yoo le danu kuro ni ipinlẹ naa.O ni gbogbo awọn ti wọn ba tun lọ orukọ miran si aṣọ ti ijọba ti pese silẹ fun wọn yii ni wọn yoo fi oju winna ofin, nitori pe wọn ko ni i faaye gba iwa ibajẹ, tabi lati maa lo anfaani eto ọhun fi ṣiṣẹ ibi.


Ile-ẹjọ agba orileede yii ni awọn akẹkọọ musulumi lẹtọ lati wọ Ijaabu l'Ekoo

Ile-ẹjọ to ga julọ lorileede Naijiria ti gbe idajọ kalẹ wi pe gbogbo awọn akẹkọọbinrin ti wọn jẹ musulumi ni wọn ni ẹtọ si lilo iborun Ijaabu n'ipinlẹ Eko lai si idiwọ kankan. Ọjọ Ẹti, Furaidee, ọsẹ yii ni ile-ẹjọ giga naa gbe idajọ kalẹ wi pe bi onikaluku ṣe ni ẹtọ si ẹsin wọn, naa l'awọn akẹkọọ ti wọn jẹ musulumi lẹtọ lati lo Ijaabu gẹgẹ bi ilana ẹsin wọn. Ṣaaju asiko yii la gbọ pe ijọba ipinlẹ Eko ti pe ẹjọ kọtẹmilọrun ti ile ẹjọ kotẹmilọrun gbe kalẹ wi pe awọn akẹkọọbinrin musulumi lanfaani lati lo Ijaabu lọ sileewe wọn. Awọn igbimọ eto idajọ naa, Onidajọ Olukayọde Ariwoọla, Onidajọ Kudirat Kekere-Ẹkun, Onidajọ John Inyang Okoro, Onidajọ Uwani Aji, Onidajọ Mohammed Garba, Onidajọ Tijjani Abubakar, ati Justice Emmanuel Agim lo gbe idajọ naa kalẹ niluu Abuja.


Ijọba Kwara ba abẹnugọn ile igbimọ aṣofin wọn kẹdun lori iku baba rẹ, Alaaji Gwanara

Olori ile igbimọ aṣofin ipinlẹ Kwara, Ọnarebu Yakubu Danladi-Salihu ti padanu baba rẹ, Alaaji Aliyu Gwanara sọwọ iku. AWIKONKO gbọ pe ọjọ Ẹti, Furaidee, ọsẹ yii ni baba naa ti wọn tun n pe ni Tafarikin Borgu jade laye lẹyin aisan ọjọ ogbo ti wọn lo kọlu, to si gbabẹ sọda sọrun alakeji.Gomina AbdulRahman AbdulRazaq, ninu lẹta ibanikẹdun ti akọwe iroyin rẹ, Rafiu Ajakaye fi ranṣẹ si mọlẹbi oloogbe naa, paapaa Ọnarebu Danladi-Salihu, lo ti sọ pe ẹdun ọkan lo jẹ fun wọn. O niijọba Kwara ba gbogbo ilu Barutẹn kẹdun ọkan lara awọn agba wọn to jade laye lasiko ti wọn nilo rẹ julọ, nitori pe awọn ida rere to ti ko lawujọ ko ṣee gbagbe.Ninu lẹta ibanikẹdun naa lo ti rọ gbogbo mọlẹbi, paapaa olori ile igbimọ aṣofin, Ọnarebu Danladi-Salihu lati mu ọkan le, paapaa bo ṣe jẹ pe oku baba wọn ki i ṣe oku ọfọ, to si gbadura pe ki Ọlọrun tẹ baba naa to fi ara jin fun ijọsin Allah si afẹfẹ rere.


Ẹ wo ile-ẹkọ 'Kwara Smart' t'ijọba ṣẹṣẹ pari bo ṣe rẹwa to

Idagbasoke nla ara-ọtọ leyi tun jẹ lẹka eto ẹkọ n'ipinlẹ Kwara pẹlu bi ijọba ipinlẹ naa tun ṣe kede sita wi pe iṣẹ ti pari nile ẹkọ igbalode tuntun ti wọn pe ni Kwara Smart Model College to wa lagbegbe Adeta, ilu Ilọrin. Lara awọn iṣẹ akanṣe ti ajọ UBEC, iyẹn Universal Basic Education Commission n'ipinlẹ naa dawọ le, eyi ti ijọba Kwara ṣagbatẹru rẹ ni ile ẹkọ Kwara Smart Model School jẹ, gẹgẹ bi a ṣe gbọ. A gbọ pe ọdun meje gbako ni ajọ UBEC fi yọ orukọ ipinlẹ Kwara kuro ninu awọn ipinlẹ ti wọn yoo maa da si eto ẹkọ wọn, eyi to mu ki ijọba ipinlẹ naa tun tọwọ bọ iwe adehun tuntun pẹlu ajọ naa, lati le jẹ ki eto ẹkọ tubọ kẹsẹjari. Nipasẹ iranwọ owo ti ajọ UBEC gbe kalẹ la gbọ pe wọn fi tete pari ile-ẹkọ naa. AWIKONKO gbọ pe ile-ẹkọ ti ko din ni ẹgbẹta ninu ẹgbẹrun le ni irinwo, 1400 ni wọn ti gba atunṣe latigba ti Gomina AbdulRazaq ti gba ijọba lọdun 2019. Ile-ẹkọ tuntun yii lo tun fi apẹẹrẹ rere lelẹ wi pe idagbasoke alailẹgbẹ lo n de ba eto ẹkọ n'ipinlẹ naa.


Ẹ wo àwọn gómìnà APC tó tẹ̀lè Tinubu lọ s'Ékòó (Fọto)

L'opin ọsẹ ti a ṣẹṣẹ lo tan yii ni awọn gomina l'ẹgbẹ oṣelu All Progressives Congress, APC lorileede Naijiria ṣe abẹwo si Aṣiwaju ẹgbẹ naa, Bọla Ahmed Tinubu nile rẹ to wa niluu Eko.A gbọ pe abẹwo ti wọn ṣe si i ni lati tubọ ki ku oriire bo ṣe di ọmọ oye fun ipo aarẹ orileede yii ninu idibo apapọ to n bọ l'ọdun 2023.Lara awọn gomina to wa nibẹ ni AbdulRahman AbdulRazaq ti ipinlẹ Kwara, toun naa ko gbẹyin nibi abẹwo ọhun.Diẹ ree lara awọn fọto bi nnkan ṣe lọ.


Ilu-mọ-ọn-ka pedepede, Idowu Taiwo di aṣoju ileeṣẹ ‘IDGE MERIT PROPERTIES’ to n ṣowo ilẹ

Bọsun Ọlaniyi, AbẹokutaOrin ọpẹ l’awọn ololufẹ gbajugbaja pedepede nni, Idowu Taiwo ti ọpọ awọn eeyan mọ si Ọdẹ Apẹran mu s’ẹnu l’ọjọ Aiku, Sannde to kọja yii nigba ti wọn ṣe e l’ẹṣọ gẹgẹ bi aṣoju ileeṣẹ nla to n ṣowo ilẹ ati dukia kaakiri orileede Naijiria.Ileeṣẹ naa, IDGE MERIT PROPERTIES & INVESTMENT LTD la gbọ pe wọn fi ipo naa da Ọdẹ Apẹran, ti pupọ awọn eeyan tun n pe ni 'Baba Ayọ Triple', latari awọn ipa to n ko lagboole pedepede, ati paapaa idagbasoke ileeṣẹ naa.Gbọngan ayẹyẹ ile itura ti Laleck to lagbegbe Logbara, ilu Orile-Imọ, opopona maroṣe Abẹokuta si Ṣagamu, ipinlẹ Ogun ni eto ọhun ti waye, nibẹ si la gbọ pe wọn ti fi ileeṣẹ naa lelẹ.Ara, ọrẹ, alabaṣiṣẹpọ, ojulumọ, iyawo, awọn ọmọ to fi mọ gbogbo awọn afẹnifẹre ni wọn inu gbọngan ayẹyẹ naa fọnfọn lati ba Ọdẹ Apẹran yọ ayọ ti oriire tuntun naa. Nigba to n sọrọ nipa ileeṣẹ naa, ati idi ti wọn fi yan Idowu Taiwo gẹgẹ bi aṣoju ileeṣẹ wọn, Amofin Tajudeen Olufẹmi Idris, alaṣẹ ati oludari sọ pe, bo tilẹ jẹ pe o ti pẹ t’oun ti wa lẹnu iṣẹ tita ile ati ilẹ gẹgẹ ni Amofin, ṣugbọn to l’awọn bẹrẹ labẹ ofin l’ọdun meji sẹyin.“Ọjọ kọkandinlọgbọn, oṣu karun-un, ọdun 2020 la fi orukọ ileeṣẹ yii silẹ labẹ ajọ iforukọsilẹ ileeṣẹ lorileede yii, iyẹn Corporate Affairs Commission. Ilu Abẹokuta ni olu ileeṣẹ wa wa, bẹẹ la si ni ẹka si gbogbo ipinlẹ to wa kaakiri ilẹ Yoruba. Nipa oore ọfẹ Ọlọrun, a tun ṣi maa ni ẹka kaakiri orileede Naijiria laipẹ.“Mo ti wa nidi iṣẹ Amofin, o ti le l’ọdun mẹtadinlogun, mo si ti gbẹjọro lori ọrọ to ni i ṣe pẹlu ija ilẹ ayi ile, ti Ọlọrun si n mu mi bori wọn. Awọn onibara mi yii ni wọn n sọ pe ki n maa ba wọn ta ilẹ wọn nigba ti wọn ba gba idajọ ile-ẹjọ. Igba ti mo ri i pe ki i ṣe nnkan kekere, lo jẹ ki n pinnu lati fi tita awọn ilẹ naa sabẹ ileeṣẹ kan, eyi lo jẹ ki n pinnu lati fi orukọ ileeṣẹ naa silẹ.“O ti le l’ọdun mẹwaa ti mo ti n ba wọn ta ilẹ bayii nigba ti a ba bori ẹjọ nipa wahala ilẹ.


Nipa oore ọfẹ Ọlọrun, a tun ṣi maa ni ẹka kaakiri orileede Naijiria laipẹ.“Mo ti wa nidi iṣẹ Amofin, o ti le l’ọdun mẹtadinlogun, mo si ti gbẹjọro lori ọrọ to ni i ṣe pẹlu ija ilẹ ayi ile, ti Ọlọrun si n mu mi bori wọn. Awọn onibara mi yii ni wọn n sọ pe ki n maa ba wọn ta ilẹ wọn nigba ti wọn ba gba idajọ ile-ẹjọ. Igba ti mo ri i pe ki i ṣe nnkan kekere, lo jẹ ki n pinnu lati fi tita awọn ilẹ naa sabẹ ileeṣẹ kan, eyi lo jẹ ki n pinnu lati fi orukọ ileeṣẹ naa silẹ.“O ti le l’ọdun mẹwaa ti mo ti n ba wọn ta ilẹ bayii nigba ti a ba bori ẹjọ nipa wahala ilẹ. Mi o kan fẹ maa ta ilẹ lasan, lo jẹ ki n pinnu lati da ileeṣẹ to n ṣ’owo ilẹ. Gẹgẹ bi Amofin, ọpọlọpọ igbesẹ ni mo gbe lati ri i pe ileeṣẹ mi yatọ si awọn ileeṣẹ to ku ti a jọ n ṣowo ilẹ labẹ ofin. Oriṣiriṣi ẹsun la ti gbọ ti wọn ti fi kan ọpọ ileeṣẹ bi i ti wa yii, ṣugbọn awa ti ṣe awọn iṣẹ amurele wa daadaa, ko to di pe a jade sita, ki a le da yatọ laaarin awọn akẹgbẹ wa.“A fi n da awọn onibara wa loju wi pe ko si wahala kankan lori awọn ilẹ ti wa, nitori pe gbogbo iwe aṣẹ ati ẹri la ni lori gbogbo awọn ilẹ to wa labẹ ileeṣẹ wa, wọn ko si ni kabamọ wi pe wọn wa ra ilẹ l’ọdọ wa, ati pe gẹgẹ bi amofin, mo mọ awọn ohun to tọ mọ ọrọ ilẹ.”Bakan naa nigba to n sọrọ lori idi pataki ti wọn fi yan ogbontagi sọrọsọrọ ati adẹrinpoṣonu nni, Idowu Taiwo,Ọdẹ Apẹran gẹgẹ bi aṣoju ileeṣẹ wọn, o ni oun mọ iru eeyan ti ọkunrin naa jẹ, ati awọn ipa to ti ko, eyi lo fa a ti igbimọ ileeṣẹ naa ṣe fi ẹnu ko lati yan an.“A ni ọpọ awọn ileeṣẹ bi i ti wa, to jẹ pe awọn oṣere tiata ni wọn fi n ṣe aṣoju wọn, ṣugbọn awa pinnu lati ṣe ti wa lara-ọtọ.